Pasyp-Deipress: Απριλίου 2010\nΕΡΓΑΤΙΚΗ ΠΡΩΤΟΜΑΓΙΑ: Οι ψευδώνυμοι σοσιαλιστές «σκοτώνουν» τα εργασιακά δικαιώματα μας!!!\nΗ φετινή εργατική Πρωτομαγιά γιορτάζεται μέσα σε κλίμα απογοήτευσης ,οργής και αγανάκτησης από εκατομμύρια εργαζόμενους που βλέπουν δικαιώματα, αγώνες, κατακτήσεις και κόποι μιας ζωής να χάνονται από μία σειρά αντεργατικών μέτρων που λαμβάνονται αβίαστα από την παρούσα πολιτική εξουσία. Η ολική και βάρβαρη πολιτική που δέχονται οι εργαζόμενοι από την κυβέρνηση του Γ.Α. Παπανδρέου η οποία με παραπλανητικά συνθήματα και ψεύτικες υποσχέσεις μας οδήγησε στην ομηρία του Διεθνούς Νομισματικού Ταμείου είναι ότι πιο βάρβαρο γεγονός συνέβη στη χώρα μας τα τελευταία πενήντα χρόνια.\nΟι ψευδώνυμοι σοσιαλιστές αντί να ανακοινώσουν όπως υποσχέθηκαν προεκλογικά και φιλολαϊκά μέτρα κάνουν με αναιδή τρόπο ακριβώς το αντίθετο δηλαδή διακηρύσσουν μία σειρά από αντεργατικά και απάνθρωπα μέτρα όπως ότι:\n- Οι μισθοί μειώνονται!\n- Οι συντάξεις θα περικοπούν!\n- Τα δώρα χάνονται!\n- Τα ασφαλιστικά δικαιώματα μπαίνουν στη μέγγενη!\n- Οι Συλλογικές Συμβάσεις καταργούνται!\n- Οι απολύσεις είναι προ των πυλών!\n- Τα όρια ηλικίας αυξάνονται!\nΚαι όλα αυτά όπως οι ίδιοι Υπουργοί διαρρέουν και λένε στα μέσα ενημέρωσης είναι μόνο η αρχή.\nΜαύρη Πρωτομαγιά είναι η φετινή για τους εργαζόμενους και μαύρες ημέρες έρχονται αφού οι σημερινοί πολιτικοί ηγέτες ξεπουλάνε με προκλητικό τρόπο τον κοινωνικό πλούτο στους σύγχρονους δουλεμπόρους της εργασίας.\nΕίναι εκείνοι που κοροϊδεύουν συνειδητά εδώ και δεκαετίες τον απλό εργαζόμενο της βιοπάλης με μεγαλεπήβολα οράματα τα οποία στη συνέχεια εξελίσσονται σε εφιάλτες συνεπικουρούμενα από τους εμπόρους του εντυπωσιασμού οι οποίοι με ύποπτες τεχνικές προπαγάνδας εξαπατούν τους αγνούς και απλούς εργαζόμενους. Με το πρόσχημα τη κρίσης και την σωτηρία της πατρίδας πολιτικοί και Μέσα Μαζικής Ενημέρωσης ξεπούλησαν το ηλεκτρικό ρεύμα, το νερό ,τις τηλεπικοινωνίες, τα λιμάνια, τις αερομεταφορές, τον τουρισμό και κάθε πηγή λοιπόν κοινωνικού πλούτου ή προσφοράς κοινωνικών υπηρεσιών. Όλα τα παραπάνω μετοχοποιούνται και παίζονται στο παγκόσμιο χρηματιστήριο των κερδοσκόπων με σκοπό ο πλούτος της Ελλάδος να περάσει στα χέρια των «συμμαχικών» δυνάμεων.\nΣτη φετινή Πρωτομαγιά δεν μπορούμε να γιορτάσουμε διότι το μόνο που μας απέμεινε είναι ο δρόμος του αγώνα, της αντίστασης και του γενικού ξεσηκωμού απέναντι στους αμοραλιστές και τους πολιτικούς τσαρλατάνους της πιο αντεργατικής κυβέρνησης που ζει η χώρα τα τελευταία χρόνια.\nΜΑΧΗ ΜΕΧΡΙ ΤΕΛΟΥΣ ΜΕ ΤΟΥΣ ΝΕΚΡΟΘΑΦΤΕΣ\nΑύξηση των τιμολογίων του ηλεκτρικού από το 2011, ενόψει της κατάργησης της δωρεάν κατανομής δικαιωμάτων εκπομπής αερίων του θερμοκηπίου το 2013, που αυξάνει το κόστος παραγωγής ρεύματος, σχεδιάζει η ΔΕΗ, ενώ η κυβέρνηση δεν προτίθεται να μειώσει κάτω από το 51% το ποσοστό της στην επιχείρηση.\nΟπως σημείωσε ο πρόεδρος της επιχείρησης, κ. Α. Ζερβός, το ΔΝΤ θα ζητήσει απελευθέρωση της αγοράς ενέργειας στη χώρα μας και η επιχείρηση κινείται προς την κατεύθυνση αυτή, καταρτίζοντας νέο επιχειρησιακό σχέδιο με στόχο να συνεργαστεί με άλλες επιχειρήσεις στο εσωτερικό και στο εξωτερικό.\nΕξέφρασε, πάντως, τον έντονο προβληματισμό του για τη χρηματοδότηση του νέου προγράμματος στη δύσκολη αυτή περίοδο.\nΜε τα τωρινά δεδομένα η επιβάρυνση της ΔΕΗ από την υποχρέωση αγοράς των δικαιωμάτων εκπομπής ρύπων κυμαίνεται στα 800 εκατ. ευρώ ετησίως. Σύμφωνα με μελέτες του Πολυτεχνείου η επιβάρυνση μπορεί να οδηγήσει σε αυξήσεις 25 %, ωστόσο το τελικό μέγεθος εξαρτάται από την τιμή των ρύπων, που διαπραγματεύεται στα διεθνή Χρηματιστήρια.\nΟ κ.Ζερβός υπογράμμισε πάντως ότι οι συστάσεις του ΔΝΤ για τη βελτίωση της ανταγωνιστικότητας της οικονομίας περιλαμβάνουν και μειώσεις τιμών, κάτι που αφορά προφανώς και την ενέργεια οπότε το παζλ γίνεται πιο σύνθετο.\nΗ γενική κατεύθυνση πάντως των προτάσεων που έχει ήδη υποβάλει η ΔΕΗ στη Ρυθμιστική Αρχή Ενέργειας είναι τα τιμολόγια να αντανακλούν το κόστος παραγωγής και να αποφεύγονται οι επιδοτήσεις, που σημαίνει ότι θα πρέπει να μειωθούν τα τιμολόγια με υψηλά περιθώρια κέρδους και να αυξηθούν τα ζημιογόνα. Στις προτάσεις περιλαμβάνεται επίσης η δημιουργία ειδικού χαμηλού τιμολογίου για τις ευπαθείς ομάδες πληθυσμού και η άρση των στρεβλώσεων που εντοπίζει η ΔΕΗ στη διάρθρωση της αγοράς ηλεκτρικής ενέργειας.\nΟ κ.Ζερβός ανακοίνωσε ότι το νέο επιχειρησιακό σχέδιο της ΔΕΗ θα είναι έτοιμο σε 1 - 1,5 μήνα και θα δίνει έμφαση στις Ανανεώσιμες Πηγές Ενέργειας, με δεδομένο και τον εθνικό στόχο για συμμετοχή τους κατά 40 % στο ισοζύγιο ηλεκτρικής ενέργειας, ως το 2020.\nΔήλωσε ανοιχτός σε συνεργασίες με ιδιώτες στην παραγωγή, ενόψει και το γεγονότος ότι οι συνθήκες χρηματοδότησης επιδεινώνονται λόγω κρίσης, απέκλεισε όμως τις συνεργασίες στην κατασκευή λιγνιτικών μονάδων στις οποίες η ΔΕΗ έχει σημαντική τεχνογνωσία. Υπό εξέταση βρίσκεται και η συνεργασία με τη Χαλυβουργική για την κατασκευή μονάδας φυσικού αερίου στην Ελευσίνα.\nΟ κ. Ζερβός τάχθηκε υπέρ της διατήρησης του 51 % των μετοχών της ΔΕΗ από το Δημόσιο (χωρίς όπως είναι να μπορεί να αποκλεισθεί το ενδεχόμενο μείωσης της κρατικής συμμετοχής), ενώ δήλωσε αντίθετος με προτάσεις που έχουν γίνει για πώληση μονάδων ηλεκτροπαραγωγής.\nΗ ΔΕΗ, ανέφερε ακόμη ο επικεφαλής της επιχείρησης, θα προσπαθήσει να αναπληρώσει τα έσοδα που θα χάσει τα επόμενα χρόνια με το βαθμιαίο άνοιγμα της αγοράς ηλεκτρισμού με τη δραστηριοποίηση σε νέες αγορές.\nΕίτε σε άλλες χώρες, είτε σε νέα πεδία δραστηριότητας όπως η εξοικονόμηση ενέργειας, η διαχείριση απορριμμάτων, το φυσικό αέριο, η αξιοποίηση της ακίνητης περιουσίας.\nΑνέφερε τέλος ότι ως το τέλος του χρόνου θα ολοκληρωθούν οι 1600 προσλήψεις που ξεκίνησαν το 2007, καθώς η ΔΕΗ εξαιρέθηκε από το γενικό πάγωμα των προσλήψεων στο Δημόσιο τομέα.\nΑναρτήθηκε από pasyp-deipress στις 8:53 μ.μ. Δεν υπάρχουν σχόλια:\nΥπό το βάρος των εξελίξεων οι διατάξεις του νέου ασφαλιστικού γίνονται μέρα με την ημέρα δρακόντειες όχι μόνο για όσους βγουν στη σύνταξη μετά το 2017, αλλά και για πολλές κατηγορίες ασφαλισμένων που θα εξέλθουν της εργασίας κατά τα αμέσως επόμενα χρόνια. Τα «δεδομένα άλλαξαν μέσα σε ένα μήνα» παραδέχεται τώρα κορυφαίος κυβερνητικός παράγοντας. Και έτσι δίνει τον τόνο των επερχόμενων δυσμενών αλλαγών επί των (παλαιότερα) εξαγγελθέντων... ανατροπών.\nΣυγκεκριμένα, αναμένονται οι ακόλουθες κυματοειδείς αλλαγές στις ισχύουσες διατάξεις:\nΑν οι προαναφερθείσες ανατροπές στο ασφαλιστικό, με περικοπές επί των συντάξεων από το τρέχον έτος, στοχεύουν στα ετήσια (οργανικά) ελλείμματα, ο νέος τρόπος υπολογισμού με ποσοστά σύνταξης από 0,9% για κάθε χρόνο ασφάλισης έως 1,5% για 40 χρόνια ασφάλισης (από 2% τώρα) στοχεύει στον «έλεγχο» των κρυφών-μελλοντικών ελλειμμάτων. Ομως, η εποπτεία της ελληνικής οικονομίας δημιουργεί νέα δεδομένα σε μια σειρά τομείς. Για παράδειγμα, το Δημόσιο εμφανίζεται απρόθυμο, εάν δεν δηλώνει πλήρη αδυναμία, να προσφέρει κρατική εγγύηση προκειμένου να δανειστεί από την αγορά το ταμείο Πρόνοιας που οφείλει τα εφάπαξ σε 18.500 συνταξιούχους δημοσίους υπαλλήλους (συνολικής δαπάνης 850 εκατ. ευρώ).Το ίδιο ισχύει με το ΙΚΑ το οποίο οφείλει άνω των 8 δισ. ευρώ σε ΟΑΕΔ, Εργατική Εστία και Εργατική Κατοικία, οργανισμοί που έχουν κηρύξει στάση πληρωμών. Ο ΟΑΕΔ δεν έχει να πληρώσει τα επιδόματα ανεργίας του Μαΐου (συνολική δαπάνη 150 εκατ. ευρώ όταν το ΙΚΑ, από τις εισφορές που εισπράττει αποδίδει μόνο 145 εκατ. ευρώ το μήνα). Επίσης, η Εργατική Κατοικία δεν έχει πληρώσει ακόμη τα περσινά επιδόματα ενοικίου.\nΑναρτήθηκε από pasyp-deipress στις 10:45 π.μ. Δεν υπάρχουν σχόλια:\nΑυξάνεται από 9 σε 11 ο αριθμός των μελών του Δ.Σ. της ΔΕΗ όπως αποφάσισε σήμερα η έκτακτη γενική συνέλευση των μετόχων της εταιρείας.\nΤα δύο νέα μέλη θα εκπροσωπούν το Δημόσιο και την ΟΚΕ (Οικονομική και Κοινωνική Επιτροπή).\nΣτη γενική συνέλευση εγκρίθηκε επίσης και το δεύτερο θέμα της ημερήσιας διάταξης που αφορούσε στη διάθεση του ποσού που προκύπτει από τη μείωση των μισθών των υπαλλήλων της εταιρείας (με βάση τα πρόσφατα μέτρα της κυβέρνησης) εφάπαξ στο ταμείο σύνταξης της ΔΕΗ, δηλαδή τον ΟΑΠ ΔΕΗ.\nΗ απόφαση της Γ.Σ. δεν αναφέρει συγκεκριμένο ποσό καθώς ακόμη δεν έχει υπολογιστεί το ποσό που εξοικονομείται από τη μείωση των μισθών.\nΣημειώνεται εξάλλου η πρόβλεψη που περιλαμβάνεται στο νομοσχέδιο για τις ΑΠΕ περί κατάργησης του ορίου του 5% για την εκπροΔώπηση των μετόχων μειοψηφίας, θα ενσωματωθεί στο καταστατικό της ΔΕΗ σε νέα γενική συνέλευση μετά την ψήφιση του νόμου.\nΑναρτήθηκε από pasyp-deipress στις 4:44 μ.μ. Δεν υπάρχουν σχόλια:\nEΞΩΦΡΕΝΙΚΟ:Γιατί δεν είναι ΑΠΕ τα Υδροηλεκτρικά της ΔΕΗ!\nΑΠΟ ΤΟ www.antinews.gr\nΈνα σλόγκαν της Κυβέρνηση είναι η οδηγία της ΕΕ ότι μέχρι το 2020, 20% της ηλεκτρικής μας ενέργειας θα είναι από ΑΠΕ.\nΤο Νομοσχέδιο της κυρίας Μπιρμπίλη το έκανε …40%!\nΑυτό που δεν καταφέρνει η Καλιφόρνια, θα το κάνουμε εμείς!\nΑν σήμερα η ελάχιστη συνεισφορά από ΑΠΕ βάζει ήδη προσαύξηση 13% στον λογαριασμό της ΔΕΗ, σίγουρα το 40% του Υπουργείου Κλιματικής Αλλαγής θα υπερδιπλασιάσει τους λογαριασμούς της ΔΕΗ σε καιρό ύφεσης.\nΔεν ξέρω τι θα κατατεθεί, και τι θα ψηφιστεί από την Υπουργό «Κλιματικής Αλλαγής». Τόσο καιρό διαβάζαμε ότι το αιολικό ρεύμα θα αγοράζεται από τον ΔΕΣΜΗΕ για 120-140 ευρώ την μεγαβατώρα. Είδα προχτές στην Ημερησία (http://www.imerisia.gr/article.asp?catid=12336&subid=2&pubid=26783199) ότι η πρόταση άλλαξε, και το αιολικό ρεύμα θα πληρώνεται από τον ΔΕΣΜΗΕ €89 ανά μεγαβατώρα για πάρκα πάνω από 50ΜW και …€250(!) για κάτω από 50MW.\nΈψαξα τις αναρτήσεις της ΡΑΕ και είδα ότι, αριθμητικά, τα περισσότερα αιολικά πάρκα είναι κάτω από 50MW η κλοπή είναι δύο φορές μεγαλύτερη, και η χοντρική τιμή του ρεύματος θα είναι 5-6 (πέντε με έξη!) φορές πάνω από το θερμικό. Για να μην ξεχνιόμαστε, αυτά δεν είναι επιδοτήσεις από ανώνυμους Δανούς και Γερμανούς «Ευρωπαίους» αλλά ο λογαριασμός της ΔΕΗ των Ελλήνων. ΕΜΕΙΣ πληρώνουμε τις ιδεοληψίες του Αρχηγού μας, για να γίνουν πλούσια 4-5 νέα τζάκια, και 3-4 ξένες εταιρίες – όλοι φίλοι Του. Σε καιρό ύφεσης και – κρατιέστε; — αποπληθωρισμού.\nΗ κλοπή του ΥΠΕΚΑ είναι πολύ μεγαλύτερη, και ναι, περί κλοπής πρόκειται . Όταν η Μπιρμπίλη λέει θα έχουμε ρεύμα από ΑΠΕ, εξαιρεί από τις ΑΠΕ τα ΥΔΡΟΗΛΕΚΤΡΙΚΑ ΤΗΣ ΔΕΗ! Εξαιρεί δηλαδή 3.020 μεγαβάτ εγκατεστημένη υδροηλεκτρική ισχύ, ή 27% της συνολικής ισχύος των 11.070 μεγαβάτ.\nΚαι φαίνεται ότι αυτή η εξαίρεση είναι από την εποχή Σημίτη, και το έγκλημα έχει προμελέτη. Αυτό είναι εξωφρενικό, αν ισχύει όπως το άκουσα. Στερείται η εισηγμένη ΔΕΗ από αυξημένο επιδοτούμενο τιμολόγιο ΔΕΣΜΗΕ, αποσιωπώντας τα υδροηλεκτρικά, για να δώσει τα λεφτά αυτά η Μπιρμπίλη σε ιδιώτες. Και μάλλον η εξαίρεση αυτή είχε αναγραφεί και στο prospectus της εισαγωγής της ΔΕΗ στο ΧΑΑ, αλλά ποιος θυμάται τέτοια. Αυτοί που κάνουν κουμάντο σήμερα στο ΥΠΕΚΑ, προφανώς έκαναν κουμάντο και στον ..Σημίτη (που τον είχα και για …σοβαρό!…)\nΠαρενθετικά αναφέρω, ότι η ΔΕΗ έχει κατορθώσει και κρατάει χαμηλά την τιμή του ρεύματος χάρη στο (μη επιδοτούμενο!) υδροηλεκτρικό ρεύμα, αφού, τελευταία, βρέχει ο Θεούλης. Ποιόν θα κυνηγήσουμε για απιστία;\nΤον Σημίτη που εξαίρεσε τα υδροηλεκτρικά της ΔΕΗ από τις ΑΠΕ; Αν ναι, να θυμηθούμε και τον ΑΗΣ Φλώρινας (άλλο έργο του Μεγάλου Πρωθυπουργού) που είναι Φαύλος με κεφαλαίο Φ. Την Επιτροπή Κεφαλαιαγοράς που ανέχεται την υποτίμηση των αποτελεσμάτων της ΔΕΗ; Την κυρία Μπιρμπίλη που επαγγέλλεται 40% από ΑΠΕ το 2020 όταν είμαστε ήδη στο 27%; Ή όλη την Κυβέρνηση Παπανδρέου που ετοιμάζεται να φέρει νομοσχέδιο που θα διπλασιάσει το συνολικό κόστος ρεύματος για να γίνουν πλούσιοι λίγοι φίλοι και υποστηρικτές του;\nΑναρτήθηκε από pasyp-deipress στις 7:55 μ.μ. Δεν υπάρχουν σχόλια:\nΧθες η αυστριακή Verbund, ο μεγαλύτερος μέχρι στιγμής εναλλακτικός προμηθευτής ηλεκτρικού, ανακοίνωσε τη συνεργασία της με δίκτυο 170 καταστημάτων σε όλη την Ελλάδα. Πρόκειται για την πρώτη σημαντική κίνηση μάρκετινγκ εναλλακτικού παρόχου, με στόχο τη διείσδυση σε σημεία πώλησης στα οποία απευθύνονται τόσο οι απλοί καταναλωτές, όσο και οι ηλεκτροτεχνίτες.Συγκεκριμένα, η εταιρεία ανακοίνωσε συνεργασία με αλυσίδες καταστημάτων όπως:\nΣύμφωνα με τις εκτιμήσεις παραγόντων της αγοράς, η συγκεκριμένη αγορά διαθέτει δυναμική για περίπου 10% των συνολικών πωλήσεων ηλεκτρικού, με τζίρο περίπου 550 εκατ. ευρώ. Ωστόσο η γρήγορη ανάπτυξη της αγοράς έχει θέσει επί τάπητος θέματα αξιοπιστίας και οικονομικής ευρωστίας των επιχειρήσεων που αναπτύσσουν τη δραστηριότητα αυτή, θέμα το οποίο προβάλλουν η ΔΕΗ, η ΓΕΝΟΠ που θεωρεί τη δραστηριότητα ευκαιριακή, αλλά και η ΡΑΕ.Η Verbund στην Ελλάδα ιδρύθηκε το 2006 και είναι κοινοπρακτικό σχήμα μεταξύ της VERBUND - Austrian Power Trading (55%) και της ENERGA (οικογένεια Φλώρου 45%).\nΑναρτήθηκε από pasyp-deipress στις 3:09 μ.μ. Δεν υπάρχουν σχόλια:\nΚΑΛΕ ΑΣ ΞΥΠΝΗΣΕΙ ΚΑΠΟΙΟΣ\nΤΟΥΣ ΑΓΩΝΙΣΤΕΣ ΣΤΗ ΓΕΝΟΠ-ΔΕΗ....\nΗ ΝΕΑ ΣΟΣΙΑΛΙΣΤΙΚΗ ΚΥΒΕΡΝΗΣΗ ΕΦΑΡΜΟΖΕΙ ΤΑ ΕΞΗΣ:\nΠΕΡΙΚΟΠΕΣ ΣΕ ΣΥΝΤΑΞΕΙΣ...\nΑΣΦΑΛΙΣΤΙΚΟ ΣΤΟΝ ΑΕΡΑ...\nΚΑΤΑΡΓΕΙ ΣΥΛΛΟΓΙΚΕΣ ΣΥΜΒΑΣΕΙΣ\nΚΑΙ ΟΙ ΠΡΩΗΝ ΚΑΤΑΛΗΨΙΕΣ ....ΣΥΣΚΕΠΤΟΝΤΑΙ ΚΑΙ ΔΙΑΠΑΡΑΓΜΑΤΕΥΟΝΤΑΙ ΑΚΟΜΑ ΓΙΑ ΤΟ ΚΑΛΟ ΜΑΣ!!!\nΚΑΙ ΕΥΧΟΜΑΣΤΕ ΤΑ ΟΝΕΙΡΑ ΣΑΣ ΝΑ ΜΗΝ ΓΙΝΟΥΝ ΟΙ ΔΙΚΟΙ ΜΑΣ ΕΦΙΑΛΤΕΣ...\nΑναρτήθηκε από pasyp-deipress στις 12:13 μ.μ. Δεν υπάρχουν σχόλια:\nΤο σχέδιο προβλέπει τροποποιήσεις, στο κείμενο του Συμβουλίου Υπουργών Περιβάλλοντος για τη νέα Οδηγία που αφορά τα δικαιώματα των βιομηχανικών εκπομπών αερίων, οι οποίες είναι εξαιρετικά δυσμενείς για μια ρυπογόνο επιχείρηση σαν τη ΔΕΗ.\nΟύτως ή άλλως, η νέα Οδηγία προβλέπει σταδιακή απόσυρση πανευρωπαϊκά των πολύ ρυπογόνων μονάδων ηλεκτροπαραγωγής, αλλά αφού θα έχει προηγηθεί ένα μεταβατικό στάδιο κάποιων ετών, στη διάρκεια των οποίων θα παρέχεται η δυνατότητα περιορισμένης λειτουργίας τους. Ειδικότερα, μετά το 2016, όσες μονάδες ηλεκτροπαραγωγής εκπέμπουν ρύπους πάνω από κάποια όρια, θα μπορούν να ενταχθούν μέχρι και το 2023 σε ένα καθεστώς περιορισμένης λειτουργίας, έχοντας ανώτατο χρονικό όριο ζωής τις 20.000 ώρες (περίπου δυόμισι χρόνια).\nTυχόν έγκριση του σχεδίου Κrahmer - όπως λέγεται από το όνομα του ευρωβουλευτή που το προωθεί- θα οδηγήσει σε κατάργηση της δυνατότητας περιορισμένης λειτουργίας των εν λόγω μονάδων, καθώς επίσης σε κατάργηση της δυνατότητας ένταξης μονάδων σε Μεταβατικό Εθνικό Στάδιο Μείωσης Εκπομπών (ΜΕΣΜΕ) για την περίοδο 2016-2020. Το σχέδιο μάλιστα τίθεται σε ψηφοφορία στην αρμόδια Επιτροπή του Ευρωκοινοβουλίου (ΕΝVΙ Committee) στις 27 Απριλίου.\nΤι σημαίνει για την Ελλάδα κατάργηση του μεταβατικού καθεστώτος για τις εκπομπές ρύπων; Το πρόβλημα στην περίπτωση της Ελλάδας εντοπίζεται στη Δυτική Μακεδονία, όπου η ΔΕΗ διαθέτει 16 λιγνιτικές μονάδες, ισχύος 4.400 ΜW σε Κοζάνη και Φλώρινα. Με βάση το σημερινό καθεστώς, 10 από τις 16 θα τεθούν σταδιακά σε μεταβατικό καθεστώς περιορισμένης λειτουργίας. Αν όμως επικρατήσει το σενάριο της κατάργησης των μεταβατικών διατάξεων για τις παλαιές μονάδες, τότε και οι 10 αυτές μονάδες, συνολικής ισχύος 3.000 ΜW, θα πρέπει να τεθούν εκτός λειτουργίας.\nΣε μια τέτοια περίπτωση, και προκειμένου η χώρα να μη μείνει χωρίς ρεύμα, η ΔΕΗ θα πρέπει να αλλάξει τον επενδυτικό προγραμματισμό της και να προχωρήσει σε άμεσο εκσυγχρονισμό αυτών των μονάδων. Και αυτό δεδομένου και του γεγονότος ότι οι δύο καινούργιες λιγνιτικές μονάδες που προγραμματίζει η ΔΕΗ δεν αναμένεται να είναι σε λειτουργία πριν από το 2017-2018.\nΣε μείωση της τιμής-στόχου για τη μετοχή της ΔΕΗ προχώρησε η Goldman Sachs. Ειδικότερα, σύμφωνα με το Dow Jones Newswires ο οίκος έκοψε την τιμή-στόχο για τη μετοχή της Επιχείρησης στα 13,1 ευρώ, από τα 15,8 ευρώ προηγουμένως, καθώς αναθεώρησε μεταξύ άλλων τις εκτιμήσεις της για τη ζήτηση, τις χαμηλότερες προσδοκίες όσον αφορά τα τιμολόγια.\nΟ αναλυτής του οίκου Fred Barasi δήλωσε σχετικά: «μειώσαμε τις εκτιμήσεις μας για τα κέρδη ανά μετοχή κατά 2%, 24% και 12% για την περίοδο 2010-12. Πλέον εκτιμούμε ότι η ζήτηση για ηλεκτρική ενέργεια στην Ελλάδα θα υποχωρήσει κατά 10% το 2010 και κατά επιπλέον 5% το 2011. Μειώσαμε και τις εκτιμήσεις μας για τα τιμολόγια καθώς προβλέπουμε ότι θα παραμένουν αμετάβλητα τόσο το 2020 όσο και το 2011».\nΣημειώνεται ότι η Goldman Sachs διατηρεί τη σύσταση “neutral” για τη μετοχή της ΔΕΗ.\nΓΕΝΟΠ/ΔΕΗ:ΓΙΑ ΠΟΛΛΟΣΤΗ ΦΟΡΑ Η ΥΠΟΥΡΓΟΣ ΕΝΗΜΕΡΩΘΗΚΕ - ΧΩΡΟΣ ΓΙΑ ΔΙΚΑΙΟΛΟΓΙΕΣ ΠΛΕΟΝ ΔΕΝ ΥΠΑΡΧΕΙ\nΑναρτήθηκε από pasyp-deipress στις 10:02 π.μ. 1 σχόλιο:\nΜε επιτυχία και σημαντική συμμετοχή πραγματοποιήθηκε χθες στην αίθουσα της ΓΕΝΟΠ η Γενική Συνέλυση του ΠΑΣΥΠ-ΔΕΗ όπου ανακοινώθηκε ο διοικητικός απολογισμός του Συλλόγου που αναφέρει τα εξής:\nΣτη πιο δύσκολο χρονικό διάστημα που περνάει ο τόπος μας εμείς οι εργαζόμενοι στη ΔΕΗ καλούμαστε να προσδιορίσουμε ξανά τη σχέσης μας με τα συνδικάτα αλλά και να αποκτήσουμε ξανά και με ειλικρίνεια και χωρίς απαξιωτικούς χαρακτηρισμούς την εμπιστοσύνη σε θεσμούς και αξίες.\nΔυστυχώς οι σχέσεις ανάμεσα σε σωματεία, διοίκηση και εργαζομένους έχουν κλονιστεί και μόνο μια γενναία και ρεαλιστική κίνηση από τους εκπροσώπους των εργαζομένων μπορεί να αλλάξει το τοπίο.\nΟ χαμένος προσανατολισμός του Σ/Κ μπορεί να επανέλθει στην σωστή γραμμή αρκεί να εγκαταλειφθούν οι φτηνοφιλόδοξες πολιτικές των ψευτοπροοδευτικών εργατοπατέρων. Σε αυτή λοιπόν την πορεία ο ΠΑΣΥΠ-ΔΕΗ με τριάντα χρόνια συνεπούς δράσης και παρουσίας οφείλει να ζητήσει πρώτα συγνώμη σε όσους συναδέλφους αδίκησε και δεν μπόρεσε να ικανοποιήσει τα δίκαια εργασιακά τους αιτήματα τους και δεύτερον να καλέσει με ειλικρίνεια όσους συνάδελφοι νομίζουν ότι αδικήθηκαν να προσπεράσουν τις όποιες πικρίες έχουν και να μας τιμήσουν με την παρουσία και την συμμετοχή τους.\nΟπότε συνάδελφοι αξίζει να σας θυμίσουμε ότι:\nΜην ξεχνάτε συνάδελφοι ότι τα εμπόδια τα ξεπερνάμε με δυναμική παρουσία, με ανοικτό διάλογο, με δημοκρατική ευσυνειδησία, με μαχητικούς αγώνες και μαζική συμμετοχή.\n- Τα γραφεία του Συλλόγου μας δεν ήταν ποτέ άδεια και οι τηλεφωνικές μας γραμμές ήταν πάντα ανοικτές για όλους τους συναδέλφους\n- Η εφημερίδα μας ήταν το κύριο ενημερωτικό εργαλείο το οποίο αποτέλεσε σημαντικό όπλο ώστε να αναδειχτούν οι θέσεις, οι προτάσεις και οι διεκδικήσεις των εργαζομένων ενώ κατάφερε να αναδείξει και σημαντικά εργασιακά και κτιριακά προβλήματα που αντιμετωπίζουν οι συνάδελφοι.\n- Με δεκάδες δελτία τύπου και ανακοινώσεις ενημερώσαμε υπεύθυνα και με σοβαρότητα το προσωπικό.\n- Έχουμε σημαντική παρέμβαση από το επίσημο blog(pasyp-deipress) δηλαδή την ηλεκτρονική εφημερίδα του ΠΑΣΥΠ-ΔΕΗ που ξεπέρασε σε επισκεψιμότητα τις 13 χιλιάδες μίασπουδαία επιτυχία της συντακτικήε ομάδας του ΠΑΣΥΠ-ΔΕΗ που σημαίνει ότι εκατοντάδες συνάδελφοι προτιμούν καθημερινά το blog του συλλόγου για την σωστή και έγκυρη ενημέρωση τους.\n- Κατορθώσαμε να διοργανώσουμε Ημερίδες με θέματα που καίνε τους συναδέλφους όπως αυτή του διαχωρισμού Εμπορίας και Δικτύου που έμπειροι υπηρεσιακοί παράγοντες μας τίμησαν με την παρουσία αλλά και πολλοί συνάδελφοι συζήτησαν με ενδιαφέρον τα προβλήματα που προέκυψαν.\n- Αποτελεσματικά και ανθρώπινα λειτούργησε το Τμήμα Αιμοδοσίας που διοργάνωσε αρκετές λήψεις αιμοδοσίας και με μοναδικό τρόπο κατάφερε να δώσει ανάσες ζωής σε πολλούς συναδέλφους μας.\n- Πετύχαμε καίριες παρεμβάσεις σε μείζον ζητήματα που απασχολούν το προσωπικό όπως εκείνα της ετεροαπασχόλησης και καταφέραμε να σπάσουμε πολυετείς νομικές ομηρίες με αποτέλεσμα η Ομοσπονδία να αναγκασθεί να υιοθετήσει το αίτημα και την πρόταση μας για δίκαιη λύση στο πρόβλημα χιλιάδων συναδέλφων.\n- Αρκετές και αλλεπάλληλες ήταν επισκέψεις μελών και του Προεδρείου του ΠΑΣΥΠ-ΔΕΗ σχεδόν σε όλες τις υπηρεσίες και τα Πρακτορεία της Ελλάδος όπου αφουγκράστηκε και κατάφερε και έδωσε λύσεις σε μερικά από τα χρόνια προβλήματα τους.\n- Να θυμίσουμε επίσης ότι πρώτα τα στελέχη του ΠΑΣΥΠ-ΔΕΗ επισήμαναν τις στρεβλώσεις και τις παραλείψεις της ΕΣΣΕ 2008-2009 σε σημείο να αναγκαστεί να παραδεχτεί δημόσια το Προεδρείο της ΓΕΝΟΠ-ΔΕΗ το λάθος της.\n- Ο ΠΑΣΥΠ-ΔΕΗ ήταν το μοναδικό σωματείο στη ΔΕΗ που διαμαρτυρήθηκε με σοβαρότητα και εργατική αλληλεγγύη στους χιλιάδες απολυμένους των προγραμμάτων stage, των συμβάσεων έργου και απλών συμβασιούχων που έστειλε στην ανεργία η αντεργατική κυβέρνηση του ΠΑΣΟΚ και έβγαλε ανακοινώσεις και συμμετείχε σε πορείες και έβγαλε ανακοίνωση όπου καταγγείλαμε το αντεργατικό πρόσωπο της κυβέρνησης του ΠΑΣΟΚ.\n- Παραμείναμε πρωταγωνιστές με τεκμηριωμένα επιχειρήματά στις μεγάλες απεργιακές κινητοποιήσεις για το ασφαλιστικό ενώ παρά τις διαφωνίες μας συμμετείχαμε σε συλλαλητήρια και διαδηλώσεις που είχαν δυστυχώς κομματικό και όχι συνδικαλιστικό χαρακτήρα διότι πάνω από όλα βάλαμε τα αιτήματα των εργαζομένων και όχι το μικροκομματικό συμφέρον.\n- Με επιστολή μας προς την Διοίκηση καταθέσαμε έξι σημαντικές και λειτουργικές προτάσεις και αποδείξαμε ότι τα Πρακτορεία και τα Καταστήματα μπορούν να βγουν από το αδιέξοδο που τους έχουν οδηγήσει οι καλοπληρωμένοι υπηρεσιακοί παράγοντες της ΔΕΗ.\n- Ο ΠΑΣΥΠ-ΔΕΗ τότε στήριξε με όλες του τις δυνάμεις τους απολυμένους συναδέλφους οι οποίοι ευτυχώς δικαιώθηκαν και αποτελούν πλέον την ραχοκοκαλιά της Επιχείρησης και χωρίς αυτούς η ΔΕΗ εργασιακά θα ήταν σε ακόμη πιο τραγική κατάσταση.\nΠΑΣΥΠΙΤΕΣ και ΠΑΣΥΠΙΤΙΣΕΣ\nΜε την ενεργό δράση σας πετύχατε την προώθηση και όλων των παραπάνω ζητημάτων. Εμείς εδώ από τούτη εδώ την έδρα απολογούμαστε για όλα εκείνα που εσείς με αγωνία και υπευθυνότητα μας έχετε υποδείξει. Ο δικός μας ρόλος είναι να αγωνιζόμαστε και να διεκδικούμε όλα όσα εκείνα νιώθετε ότι είναι εισβάρος των συμφερόντων των εργαζομένων για αυτό και σας παρουσιάσαμε τα αποτελέσματα των ενεργειών μας.\nΣυνάδελφοι, ο αγώνας και για να περιφρουρήσουμε τις κατακτήσεις μας δεν σταματά εδώ αλλά συνεχίζεται πιο δυναμικά και με σύμμαχο την καθολική συμμετοχή σας πιστέψτε μας μπορούμε να πετύχουμε πράματα που θεωρείται ότι είναι χαμένα.\nΔΕΝ ΠΡΟΔΙΔΟΥΜΕ ΤΟΥΣ ΕΡΓΑΖΟΜΕΝΟΥΣ\nΠΟΥ ΜΑΣ ΣΤΗΡΙΞΑΝ ΟΛΑ ΑΥΤΑ ΤΑ ΧΡΟΝΙΑ.\nΜία μεγάλη επιχειρηματική κόντρα που αποκτά και προφανείς πολιτικές διαστάσεις βρίσκεται σε εξέλιξη με επίκεντρο τον μεγάλο διαγωνισμό για το ύψους 1,3 δισεκατομμυρίων ευρώ έργο που αφορά την κατασκευή της νέας λιγνιτικής μονάδας της ΔΕΗ στην Πτολεμαϊδα. Οι όροι προκήρυξης του διαγωνισμού εγκρίνονται στην αυριανή συνεδρίαση του διοικητικού συμβουλίου της ΔΕΗ και, σύμφωνα με έγκυρες πληροφορίες του protothema gr., με άξονα την διεκδίκηση της κατασκευής του συγκεκριμένου έργου έχουν σχηματισθεί δύο εντυπωσιακές επιχειρηματικές συμμαχίες.\nΑναρτήθηκε από pasyp-deipress στις 1:47 μ.μ. Δεν υπάρχουν σχόλια:\nΕλληνο-ιταλικός αγωγός, μετοχική συμμετοχή σε μεγάλες εταιρείες του χώρου όπως η ΔΕΠΑ και ενδιαφέρον για την εξαγορά μονάδων της ΔΕΗ, στο πλαίσιο του προγράμματος αποκρατικοποιήσεων, βρέθηκαν στο επίκεντρο των συναντήσεων που είχε με έλληνες υπουργούς ο επικεφαλής της ιταλικής Εdison, Umberto Quadrino.\nΜε σκοπό να προωθήσει τα σχέδια της ιταλικής εταιρείας αλλά και αναζητώντας νέες επενδυτικές ευκαιρίες, ο διευθύνων σύμβουλος της ιταλικής εταιρείας- που στην Ελλάδα συνεργάζεται με τη ΔΕΠΑ για τον ελληνο-ιταλικό και ελληνο-βουλγαρικό αγωγό αερίου, ενώ ταυτόχρονα έχει συστήσει μεικτή εταιρεία με τα ΕΛΠΕ στην ηλεκτροπαραγωγή- συναντήθηκε με τον υπουργό Οικονομικών Γ. Παπακωνσταντίνου, την υπουργό και τον υφυπουργό Περιβάλλοντος, Ενέργειας και Κλιματικής Αλλαγής Τ. Μπιρμπίλη και Ι. Μανιάτη και με τον υπουργό Επικρατείας Χ. Παμπούκη.\nΕρωτηθείς ποιες είναι αυτές οι νέες επενδυτικές ευκαιρίες, ο κ. Quadrino είπε πως η Εdison θα εξετάσει προσεκτικά κάθε πρόταση που θα θέσει στο τραπέζι η ελληνική κυβέρνηση, μη αποκλείοντας το ενδεχόμενο- εφόσον, όπως είπε, τεθεί τέτοιο θέμα - συμμετοχής της ως στρατηγικού επενδυτή στο μετοχικό κεφάλαιο της ΔΕΠΑ ή της ΔΕΗ, καθώς επίσης και εξαγοράς μονάδων ηλεκτροπαραγωγής της τελευταίας. Ανέφερε, άλλωστε, ότι έχει θέσει ως στόχο την απόκτηση μεριδίου 15% στην ελληνική αγορά ηλεκτρισμού, με ένα χαρτοφυλάκιο που θα αποτελείται τόσο από μονάδες φυσικού αερίου, όσο και από μονάδες λιγνίτη αλλά και υδροηλεκτρικά εργοστάσια (που σήμερα μόνο η ΔΕΗ διαθέτει). Ενδιαφέρον άφησε να εννοηθεί ότι υπάρχει και για συμμετοχή της Εdison στη δημιουργία μεγάλου αποθηκευτικού χώρου υγροποιημένου αερίου, είτε στο σχέδιο που ανακοίνωσε προ μηνός η κυβέρνηση στο λιμάνι του Αστακού από κοινού με κεφάλαια από το Κατάρ, είτε σε άλλη θέση.\nΥπό εξέταση είναι επίσης το ενδεχόμενο εισόδου της στο μετοχικό κεφάλαιο της ΕΠΑ Αττικής, δεδομένου ότι η αμερικανική Duke Εnergy, ο ένας από τους δύο ιδιώτες μετόχους, πουλάει τη συμμετοχή της.\nΓια την αγορά ηλεκτρισμού\nΓια την ελληνική αγορά ηλεκτρισμού έθεσε θέμα μεγαλύτερης απελευθέρωσης και βελτίωσης του ανταγωνισμού, λέγοντας πως η κυβέρνηση θα πρέπει να δει το πρόβλημα χωρίς να θέτει θέμα αύξησης των τιμολογίων. «Η τιμή πώλησης της ηλεκτρικής ενέργειας είναι χαμηλότερη από το κόστος του καυσίμου σε αρκετές περιπτώσεις» είπε χαρακτηριστικά. Το ενδιαφέρον της εταιρείας είναι εύλογο, δεδομένου ότι η νέα μονάδα της από κοινού με τα ΕΛΠΕ αρχίζει στο τέλος του καλοκαιριού εμπoρική λειτουργία.\nΣτις Βρυξέλλες ο αγωγός\nΑναφορικά με τον αγωγό, ο ιταλικός όμιλος ζητεί από την ελληνική κυβέρνηση, όπως έχει κάνει και με την ιταλική, να θέσει πιο έντονα στις Βρυξέλλες το θέμα του ελληνο-τουρκο-ιταλικού (ΙΤGΙ) αγωγού, ώστε να πιέσουν με τη σειρά τους και εκείνες την Αγκυρα για να επιταχυνθούν οι διαδικασίες. Το έργο που έχει εξαγγελθεί εδώ και πολλά χρόνια παραμένει στάσιμο, τόσο εξαιτίας των απαιτήσεων της τουρκικής κυβέρνησης για τη διέλευση τράνζιτ του αζερικού αερίου, όσο και λόγω του θολού τοπίου που υπάρχει γύρω από τη χρηματοδότησή του.\nΔείγμα του βάρους που δίνει η ιταλική εταιρεία στον ΙΤGΙ είναι η φράση του επικεφαλής της Εdison ότι «ο αγωγός Νabucco, που θεωρείται ανταγωνιστική πρόταση, χρειάζεται 30 δισ. κυβικά μέτρα αερίου τον χρόνο (που δεν είναι διαθέσιμα αυτή τη στιγμή στην περιοχή της Κασπίας) έναντι 10 δισ. του ΙΤGΙ, τα οποία μπορεί να διαθέσει το Αζερμπαϊτζάν».\nΣύμφωνα με τον κ. Quadrino υπάρχει ήδη μία συμφωνία με την Τουρκία για τη διέλευση του αζερικού αερίου από το δίκτυό της, η οποία ωστόσο δεν έχει επικυρωθεί νομοθετικά.\nΕκτίμησε πάντως ότι σε διεθνές φόρουμ που θα γίνει τις προσεχείς ημέρες στη Ρώμη, στο πλαίσιο του οποίου θα συναντηθούν οι Μπερλουσκόνι και Ερντογάν, αλλά και στη συνάντηση που θα έχει στα μέσα Μαΐου στην Αθήνα ο Γ. Παπανδρέου με τον τούρκο ομόλογό του, το θέμα θα επιλυθεί.\nΜετά από απόφαση του Δ.Σ του Συλλόγου μας και σε εφαρμογή του άρθρου 10, παρ. 6 του Καταστατικού, καλούμε όλα τα μέλη μας στην Τακτική Γενική Συνέλευση που θα πραγματοποιηθεί στις 14/04/2010, ημέρα Tετάρτη και ώρα 15.30 στην Αθήνα, στο κτίριο της ΓΕΝΟΠ-ΔΕΗ(Στουρνάρη 73-75) με τα παρακάτω θέματα ημερήσιας διάταξης:\nΣυνάδελφοι η παρουσία σας είναι απαραίτητη.\nΜόνο με ενεργή συμμετοχή μπορούμε να αντιμετωπίσουμε τις αντιλαικές και αντεργατικές πολιτικές.\nΕξελίξεις έχουμε και σε επίπεδο παραγωγής ηλεκτρικής ενέργειας, αφού σε δοκιμαστική λειτουργία μπαίνει μέσα στην εβδομάδα η τρίτη ιδιωτική μονάδα ηλεκτρισμού της χώρας. Πρόκειται για τη μονάδα Ηρων ΙΙ, ισχύος 435 ΜW, στο ενεργειακό κέντρο της ΤΕΡΝΑ στη Βοιωτία, η οποία ελέγχεται από μεικτή εταιρεία στην οποία συμμετέχουν με ίσα ποσοστά η ΓΕΚ ΤΕΡΝΑ και η γαλλική Gaz de France Suez. Εκτιμάται ότι η μονάδα θα τεθεί σε πλήρη εμπορική λειτουργία μέσα στο καλοκαίρι. Τη συγκεκριμένη μονάδα θα ακολουθήσει προς τα τέλη του καλοκαιριού η μονάδα της Εlpedison στη Θίσβη Βοιωτίας και προς το τέλος του έτους ή στις αρχές του 2011 πρόκειται να τεθεί σε λειτουργία η δεύτερη μονάδα του ομίλου Μυτιληναίου, στον Αγιο Νικόλαο Βοιωτίας, όπου ήδη λειτουργεί ένας δικός του σταθμός, 390 μεγαβάτ.\nΜε λίγα λόγια στις αρχές του 2011 το εγκατεστημένο δυναμικό ηλεκτροπαραγωγής της χώρας θα αυξηθεί κατά περίπου 1.300 μεγαβάτ, προερχόμενο όλο από ιδιωτικές μονάδες συνδυασμένου κύκλου, με χρήση φυσικού αερίου. Ετσι, θα πάψει πλέον κάθε καλοκαίρι να πλανάται ο εφιάλτης των μπλακάουτ πάνω από τη χώρα, αφού αποκτούμε πλέον ικανοποιητικές εφεδρείες που μπορούν να καλύψουν ζήτηση άνω των 12.000 μεγαβάτ.\nΑν και σε επιστολή του τον περασμένο Φεβρουάριο προς την αυστριακή Verbund ο πρόεδρος της ΔΕΗ Αρθούρος Ζερβός επισήμαινε πως η ΔΕΗ ετοιμάζεται να καταθέσει το εν λόγω κείμενο στη ΡΑΕ, αυτό ακόμη δεν έχει γίνει.\nΑναρτήθηκε από pasyp-deipress στις 7:36 π.μ. Δεν υπάρχουν σχόλια:\nTo 2010 ερχόμαστε αντιμέτωποι με μια πρωτοφανή επίθεση στα εργασιακά και στα ασφαλιστικά δικαιώματά μας. Σ.Σ.Ε. περιφρονούνται, Νόμοι καταργούνται, η αξιοπιστία του κράτους καταρέει.\nΤις δυσοίωνες εξελίξεις που διαγράφονται μόνο η συμμετοχή σου μπορεί να εμποδίσει.\nΣυμμετοχή στο Συνδικαλιστικό Κίνημα, στις διαδικασίες και στις δράσεις του.\nΣυμμετοχή που θα ανανεώσει την εμπιστοσύνη και θα καταστήσει τον εργαζόμενο πρωταγωνιστή των εξελίξεων.\nTο 2010, ο ΠΑ.Σ.ΥΠ. συμπληρώνει 30 χρόνια συνεπούς δράσης. Πιστός στο τρίπτυχο ‘ΑΝΑΝΕΩΣΗ-ΔΗΜΟΚΡΑΤΙΑ-ΑΠΟΤΕΛΕΣΜΑΤΙΚΟΤΗΤΑ’, προσπαθεί μέσω της αύξησης της παρέμβασής του να συμβάλει στην ανάπτυξη και τον εκσυγχρονισμό της Επιχείρησης, να διεκδικήσει και να προασπίσει τα δικαιώματα των συναδέλφων πέρα από μικροκομματικές, μικροπαραταξιακές σκοπιμότητες.\nΠέρα από διαχωρισμούς σε κατηγορίες, ειδικότητες. Πέρα από ξεπερασμένες αντιπροσωπευτικότητες.\nΠρωτοπόροι στην προσπάθεια δικαίωσης των απολυμένων του 1993.\nΠρωτοπόροι στην προσπάθεια δικαίωσης των 4/ωριτών συναδέλφων.\nΠρωτοπόροι στην προσπάθεια δικαίωσης των ‘υπερηλίκων’συναδέλφων.\nΠρωτοπόροι στην προσπάθεια δικαίωσης των ‘ετεροαπασχολουμένων’συναδέλφων.\nΠρωτοπόροι στην προσπάθεια στήριξης του ασφαλιστικού μας φορέα.\nΠρωτοπόροι στην προσπάθεια αναβάθμισης όλων των κατηγοριών-ειδικοτήτων ξεπερνώντας κατεστημένες νοοτροπίες.\nΠρωτοπόροι στην έγκυρη και υπεύθυνη ενημέρωση.\nΗ συμμετοχή σου ήταν η αναγκαία προϋπόθεση για όλα τα παραπάνω.\nΗ συμμετοχή σου είναι η εγγύηση για την ανάπτυξη πρωτοβουλιών ενάντια στην ισοπέδωση αρχών, δικαιωμάτων, αξιών\nΜε αφορμή τη διενέργεια αρχαιρεσιών για τα όργανα Διοίκησης και εκπροσώπησης στην Ομοσπονδία και στα Ε.Κ. η συμμετοχή και η γνώμη σου είναι αναγκαία.\nΟ στόχος είναι κοινός με άξονες:\nΑνάπτυξη της Επιχείρησης.\nΔιασφάλιση του Ασφαλιστικού μας φορέα.\nΠροάσπιση των εργασιακών σχέσεων.\n- Να παραμείνει στη κατοχή της Δ.Ε.Η. το 51% και να συνεχίσει να υπηρετεί τον δημόσιο και κοινωνικό της χαρακτήρα.\n- Να αντικατασταθούν άμεσα οι Παλαιές Μονάδες με νέες σύγχρονης και αντιρυπαντικής τεχνολογίας και να σταματήσει οριστικά το θέατρο του παραλόγου με τα ιδιωτικά συμφέροντα που παρεμποδίζουν έντεχνα την αντικατάστασή τους.\n- Να προχωρήσει ταχύτατα το επενδυτικό πρόγραμμα της Δ.Ε.Η. με την κατασκευή νέων Μονάδων\n- Τον εκσυγχρονισμό των Πρακτορείων και Καταστημάτων της Επιχείρησης και την μετατροπή τους σε σύγχρονα κέντρα εξυπηρέτησης.\n- Να αποδοθούν στη Δ.Ε.Η. τα οφειλόμενα από το κράτος προς τη Δ.Ε.Η. για τις Υπηρεσίες Κοινής Ωφέλειας που παρέχει.\n- Να τηρηθούν με ευλάβεια τα μέτρα υγιεινής και ασφάλειας τόσο από την Διοίκηση όσο και από τους εργαζόμενους ώστε να σταματήσουμε να θρηνούμε άδικα συναδέλφους από εργατικά ατυχήματα.\n- Άμεση πραγματοποίηση των προσλήψεων.\nΓια όλα τα παραπάνω συνάδελφε ζητάμε την ενεργό συμμετοχή σου στη ΓΕΝΙΚΗ ΣΥΝΕΛΕΥΣΗ ΤΟΥ ΠΑ.Σ.ΥΠ./Δ.Ε.Η. που θα πραγματοποιηθεί την Τετάρτη 14 Απριλίου στην αίθουσα της ΓΕΝΟΠ/Δ.Ε.Η.-Κ.Η.Ε.(ΣΤΟΥΡΝΑΡΗ 73-75) και ώρα 15:30μ.μ.\nΗ ΠΑΡΟΥΣΙΑ ΣΟΥ ΚΑΙ Η ΑΠΟΨΗ ΣΟΥ ΕΙΝΑΙ ΣΗΜΑΝΤΙΚΗ.\nΑναρτήθηκε από pasyp-deipress στις 1:05 μ.μ. Δεν υπάρχουν σχόλια:\nΈτοιμη να προχωρήσει στην προκήρυξη του διαγωνισμού για την κατασκευή ενός από τα μεγαλύτερα φωτοβολταϊκά πάρκα στον κόσμο είναι η ΔΕΗ Ανανεώσιμες.\nΟ λόγος για το φωτοβολταϊκό πάρκο της Μεγαλόπολης, που εφόσον δεν υπάρξουν νέα δυσάρεστα απρόοπτα, μέσα στις προσεχείς εβδομάδες αναμένεται να «ξεκολλήσει» και να ξεκινήσουν οι διαδικασίες για το διαγωνισμό κατασκευής του.\nΠροκειμένου ωστόσο οι επιτελείς της ΔΕΗ Ανανεώσιμες να προκηρύξουν το διαγωνισμό θα πρέπει πρώτα να εκδοθεί η απόφαση του Συμβουλίου της Επικρατείας, στη «μνημειώδη» προσφυγή που πραγματοποιήθηκε σε βάρος του έργου από κυνηγετικούς συλλόγους της περιοχής.\nΥπενθυμίζεται ότι το συγκεκριμένο έργο συγκαταλέγεται μεταξύ των μεγαλύτερων φ/β πάρκων στον κόσμο. Με την εγκατεστημένη ισχύ των 50MW, η ενεργειακή παραγωγή του πάρκου θα είναι περίπου 65.000MWh ετησίως, ικανή να καλύψει το 42% των αναγκών του νομού Αρκαδίας ή αλλιώς 28 χιλιάδων νοικοκυριών.\nΗ πράσινη ενέργεια που θα παράγεται θα συνδράμει ώστε να αποφεύγεται η εκπομπή 65.000 τόνων CO2, 680 τόνων SO2 και 131 τόνων NOx ετησίως. Δηλαδή η εξοικονόμηση εκπομπών διοξειδίου του άνθρακα ισοδυναμεί με τις ετήσιες εκπομπές CO2 περίπου 20 χιλιάδων αυτοκινήτων.\nΑναρτήθηκε από pasyp-deipress στις 11:07 π.μ. Δεν υπάρχουν σχόλια:\n* Το 2009, το 28,2% των συνολικών εσόδων της Εταιρείας δαπανήθηκε για υγρά καύσιμα, φυσικό αέριο, αγορές ενέργειας και δικαιώματα εκπομπής CO2, σημειώνοντας κατακόρυφη πτώση σε σχέση με το αντίστοιχο μέγεθος για το 2008 που ήταν 53,2%.\n* τη σημαντική πτώση των διεθνών τιμών των καυσίμων, καθώς και της ηλεκτρικής ενέργειας που αγοράζει η ΔΕΗ ,\n* την αύξηση κατά 8 ποσοστιαίες μονάδες, σε 60,4% το 2009, της συμμετοχής των εγχώριων "καυσίμων" (λιγνίτης, νερά, ΑΠΕ) στο ενεργειακό μείγμα, έναντι 52,2% το 2008 και, σε μικρότερο βαθμό,\n* τη μείωση της ζήτησης που σημειώθηκε κυρίως στις κατηγορίες πελατών με χαμηλά τιμολόγια.\n-Tα κέρδη προ τόκων φόρων και αποσβέσεων (EBITDA) διαμορφώθηκαν σε € 1.677,5 εκατ. έναντι € 343,6 εκατ. το 2008, αυξημένα κατά € 1.333,9 εκατ. (+388,2%).\nΤο περιθώριο EBITDA ανήλθε σε 27,8%, σε σύγκριση με 5,9% το 2008. Χωρίς την επίπτωση στα αποτελέσματα του 2009 της απομείωσης που προέκυψε από την εκτίμηση της εύλογης αξίας των παγίων περιουσιακών στοιχείων του Ομίλου, το EBITDA και το περιθώριο EBITDA θα είχαν διαμορφωθεί σε € 1.816,2 εκατ. και 30,1%,αντίστοιχα.\n* Η επίδραση της οικονομικής συγκυρίας στη ρευστότητα των πελατών μας,\n* H είσοδος ανταγωνιστών προμηθευτών στη λιανεμπορική αγορά, η οποία λειτουργεί κάτω από συνθήκες εκτεταμένων τιμολογιακών στρεβλώσεων, που επιτρέπουν στους νεοεισερχόμενους επιλεκτικές εμπορικές πρακτικές και αναιτιολόγητα υψηλά και βραχυπρόθεσμα κέρδη. Για την άρση των στρεβλώσεων αυτών, η ΔΕΗ έχει ήδη υποβάλει σχετικές προτάσεις στην ΡΑΕ.\n* Επιπρόσθετα, τα οικονομικά αποτελέσματα της ΔΕΗ για το 2010, θα επιβαρυνθούν με περίπου €100 εκατ, λόγω της κατάργησης της απαλλαγής από τον Ειδικό Φόρο Κατανάλωσης για το diesel που χρησιμοποιεί η ΔΕΗ για την παραγωγή ηλεκτρικής ενέργειας. Τα ανωτέρω συγκλίνουν στην εντατικοποίηση των δράσεων μας για τη βελτίωση της αποτελεσματικότητας της Εταιρείας, όταν μάλιστα η ΔΕΗ καλείται να λειτουργήσει σε ένα διαρκώς εντεινόμενο ανταγωνιστικό περιβάλλον.\n293 εποχικοί υπάλληλοι στο Λιγνιτικό Κέντρο Δυτικής Μακεδονίας\nΟκτάμηνες συμβάσεις εργασίας θα υπογράψουν 293 υπάλληλοι που θα προσληφθούν από τη ΔΕΗ Α.Ε., προκειμένου να καλυφθούν εποχικές ή παροδικές ανάγκες του Λιγνιτικού Κέντρου Δυτικής Μακεδονίας (ΛΚΔΜ).\nΣτον Νομό Κοζάνης θα προσληφθούν 58 μηχανοτεχνίτες ΔΕ, 12 ηλεκτροοξυγονοκολλητές ΔΕ, 25 τεχνίτες ιμάντων ΔΕ, 10 μηχανοτεχνίτες αυτοκινήτων ΔΕ, 15 χειριστές μηχανημάτων τεχνικών έργων (προωθητών ή φορτωτών) ΔΕ, επτά χειριστές μηχανημάτων τεχνικών έργων (καθολικών εκσκαφέων)\nΔΕ, 106 τεχνικοί ορυχείων ΔΕ, 21 ηλεκτροτεχνίτες ΔΕ, 20 οδηγοί- μηχανοδηγοί χειριστές ΔΕ και 19 οδηγοί φορτηγών- χωματουργικών αυτοκινήτων ΔΕ.\nΗ αναλυτική ανακοίνωση έχει αναρτηθεί στη ΔΕΗ/Λιγνιτικό Κέντρο Δυτικής Μακεδονίας και στον χώρο ανακοινώσεων Νομαρχίας Κοζάνης & Φλώρινας.\nΟι ενδιαφερόμενοι μπορούν μέχρι την Παρασκευή 9 Απριλίου να καταθέσουν τις αιτήσεις τους στα γραφεία της υπηρεσίας που εδρεύει στο 7ο χλμ. Πτολεμαΐδας- Κοζάνης, τηλ. 24630-\n52.801, 24630-52.292 και 24630-52.228.\nΣε μείωση της τιμής- στόχου για τη μετοχή της ΔΕΗ, στα 14,20 ευρώ από 15 ευρώ προηγουμένως, προχωρά η Proton Bank, διατηρώντας παράλληλα σύσταση “neutral”.\nΣε έκθεση με ημερομηνία 1 Απριλίου και τίτλο «Εν αναμονή του νέου business plan», η χρηματιστηριακή σημειώνει πως τα νέα επιχειρηματικά σχέδια που θα παρουσιάσει η διοίκηση της ΔΕΗ το Μάιο για την πενταετία 2010-2015, θα είναι ο επόμενος καταλύτης για τη μετοχή, αφού θα ξεκαθαρίσουν το τοπίο για το δρόμο που θα ακολουθήσει η τιμολόγηση αλλά και τους στόχους στον τομέα ανανεώσιμων πηγών ενέργειας.\nΗ Proton Bank αναβαθμίζει τις προβλέψεις της κατά 3% για τα έσοδα της εισηγμένης το 2010 και το 2011, ενσωματώνοντας τη συνεισφορά των πελατών της ΔΕΗ. Ωστόσο, εκτιμά πως η αναβάθμιση των εκτιμήσεων της για τα έσοδα αντισταθμίζεται εν μέρει από την παράλληλη ανοδική αναθεώρηση των εκτιμήσεων της για τις προβλέψεις.\nH ΣΥΝΤΑΚΤΙΚΗ ΟΜΑΔΑ ΚΑΙ ΤΟ Δ.Σ ΤΟΥ ΠΑΣΥΠ-ΔΕΗ ΕΥΧΕΤΑΙ ΣΕ ΟΛΟΥΣ ΤΟΥΣ ΣΥΝΑΔΕΛΦΟΥΣ ΚΑΛΗ ΑΝΑΣΤΑΣΗ ΚΑΙ ΤΟ ΑΓΙΟ ΦΩΣ ΝΑ ΦΩΤΙΣΕΙ ΤΙΣ ΨΥΧΕΣ ΟΛΩΝ ΕΚΕΙΝΩΝ ΠΟΥ ΕΠΙΒΟΥΛΕΥΟΝΤΑΙ ΤΙΣ ΚΑΤΑΚΤΗΣΕΙΣ ΤΩΝ ΕΡΓΑΖΟΜΕΝΩΝ!\nΑυτό ειπώθηκε χθες στη διάρκεια του conference call με τους αναλυτές, από τον πρόεδρο και διευθύνοντα σύμβουλο της ΔΕΗ Αρθούρο Ζερβό, ο οποίος παρουσίασε τα αποτελέσματα του 2009. Ο κ. Ζερβός τόνισε ότι το 2010 οι επενδύσεις της ΔΕΗ θα φτάσουν το 1,5 έως 1,6 δισ. ευρώ και ανακοίνωσε ότι το επικαιροποιημένο business plan θα παρουσιαστεί το Μάιο. Επίσης ανέφερε ότι δεν πρόκειται να επιβληθεί αύξηση στα τιμολόγια της επιχείρησης και πρόσθεσε ότι αναμένεται η απάντηση της ΡΑΕ στο αίτημα για αναδιάρθρωση των τιμολογίων. Εκτίμησε μάλιστα ότι δεν φαίνεται να υπάρχουν διαφωνίες από πλευράς Ρυθμιστικής Αρχής.\nΣε σχέση με το hedging ο κ. Ζερβός τόνισε ότι έχουν γίνει και φέτος κινήσεις αντιστάθμισης κινδύνου για τις τιμές των καυσίμων και ειδικότερα η ΔΕΗ έχει διασφαλίσει το 50% των αναγκών της σε μαζούτ και το 60% σε diesel, για τις μονάδες κυρίως στη νησιωτική Ελλάδα. Εξάλλου σε ερώτηση που έγινε σχετικά με τη διαφορά της ΔΕΗ με την Αλουμίνιον της Ελλάδος, για την τιμολόγηση της η/ε για τη δεύτερη, ο επικεφαλής της επιχείρησης, απάντησε ότι είναι πιθανό σύντομα να υπάρξει συμφωνία.\nΙδιαίτερη έμφαση, όπως αναμενόταν άλλωστε, δόθηκε στον τομέα των ΑΠΕ, όπου ο κ। Ζερβός ανακοίνωσε ότι κατατέθηκε μια σειρά από νέες αιτήσεις για έργα, με πιο σημαντικές τη μονάδα 5MW γεωθερμίας στη Νίσυρο και το αιολικό 100MW στη Μακρόνησο. Μέσα στο έτος αναμένεται και ο διαγωνισμός για το φωτοβολταϊκό πάρκο των 50MW στη Μεγαλόπολη. Και η ΔΕΗ Ανανεώσιμες όπως και η ΔΕΗ προχωρά σε αναθεώρηση του επιχειρησιακού της σχεδίου, με στόχο την αύξηση του μεριδίου της στην αγορά των ΑΠΕ.\nΩς προς το επενδυτικό πρόγραμμα, όπως ανακοινώθηκε, συνεχίζονται οι εργασίες στο Αλιβέρι και η μονάδα θα ολοκληρωθεί στο τέλος του 2011, ενώ αναμένεται η έγκριση περιβαλλοντικών όρων για τη Μεγαλόπολη και η αδειοδότηση του έργου ώστε η κατασκευή να ολοκληρωθεί στα τέλη του 2012। Ο διαγωνισμός για την Πτολεμαΐδα αναμένεται το προσεχές δίμηνο (προβλεπόμενη ολοκλήρωση 2017) ενώ για τη Μελίτη 2 στη Φλώρινα, η επαναπροκύρηξη του διαγωνισμού συναρτάται με την απόφαση της κυβέρνησης για το ορυχείο της Βεύης. Στις 11 Μαΐου κατατίθενται οι προσφορές στο διαγωνισμό για τον Αθερινόλακκο στην Κρήτη, ενώ για το υδροηλεκτρικό της Μεσοχώρας γίνονται ενέργειες ώστε το έργο ως ανεξάρτητο να απεμπλακεί από τα έργα εκτροπής του Αχελώου। Τέλος στις 24 Απριλίου αναμένεται ο διαγωνισμός για τον ΥΗΣ Μετσοβίτικο.


Κωνσταντινούπολη αγαπημένη πόλη… Οι αναμνήσεις ξυπνούν…\nΜεσάνυχτα της 29ης Μαΐου 1453 όπου οι κραυγές των επιτιθέμενων σχίζουν τον αέρα και η Κωνσταντινούπολη καλεί με τις καμπάνες το λαό της στα τείχη. Η επίθεση ξεκινά κατά κύματα και την Παρασκευή 1η Iουνίου 1453 γίνεται και η επίσημη μουσουλμανική προσευχή στο Ναό της του Θεού Σοφίας.\nΗ Πτώση της ΚΩΝΣΤΑΝΤΙΝΟΠΟΛΕΩΣ\nΗ θέση της Κωνσταντινούπολης ήταν μοναδική για τον τότε γνωστό κόσμο,ενώ ακόμη και σήμερα αποτελεί ένα από τα πιο στρατηγικά σημεία στον πλανήτη μας.\nΒρίσκεται στο σημείο που ενώνονται οι δυο ήπειροι, η Ευρώπη και η Ασία, ενώ ταυτόχρονα ελέγχει τους στρατιωτικούς δρόμους από τη Μαύρη θάλασσα προς τη Μεσόγειο.\nΗ θέση της ίδιας της πόλης ήταν εξαιρετικά οχυρή.\nΑπό τις τρεις πλευρές περικλείεται από θάλασσα (Προποντίδα,Βόσπορος,Κεράτιος κόλπος),ενώ από την τέταρτη μπορούσε να οχυρωθεί εύκολα με τείχος.\nΕπίσης βρισκόταν στο σταυροδρόμι των εμπορικών οδών της εποχής,του οδικού, που ξεκινούσε από την Ευρώπη και κατέληγε στη Μεσοποταμία και μέσω του δρόμου του μεταξιού στην Κίνα,αλλά και του θαλάσσιου που ξεκινούσε από τις Ιταλικές πόλεις και έφθανε στη Μαύρη θάλασσα.\nΕπίσης διέθετε ένα καλό φυσικό λιμάνι, τον Κεράτιο κόλπο.\nΧάρις στα απόρθητα τείχη της και στην ισχύ του βυζαντινού κράτουςη Κωνσταντινούπολη έμεινε απόρθητη για σχεδόν 1000 χρόνια.\nΓνώρισεπολλές πολιορκίες από τους Αβάρους, τους Άραβες, τους Ρώσους, τους Βουλγάρους, αλλά έμελλε να πέσει για πρώτη φορά το 1204 στα χέρια των Σταυροφόρων,οι οποίοι κατευθύνονταν προς την Παλαιστίνη για να ελευθερώσουν τους Αγίους Τόπους.\nΚατάληψη Κων/πολης από Σταυροφόρους, Παρίσι βιβλιοθήκη Ναυστάθμου\nΟι Βυζαντινοί ξαναπήραν στην κατοχή τους την Κωνσταντινούπολη το 1261 και τη διατήρησαν για σχεδόν 200 χρόνια ακόμη.\nΠαρά την αδυναμία τους οι Βυζαντινοί θα αποκρούσουν και άλλες πολιορκίες μέχρι να φθάσει η αποφράδα μέρα του 1453.\nΗ Κωνσταντινούπολης Αλώθηκε\nΗ πολιορκία της Κωνσταντινούπολης άρχισε επίσημα στις 7 Απριλίου του 1453. Όμως οι προετοιμασίες είχαν αρχίσει τον Ιανουάριο του ίδιου έτους με την μεταφορά των κανονιών και τον Μάρτιο με την έλευση του οθωμανικού στρατού κάτω από τα τείχη της Πόλης. Οι πολιορκητές ανέρχονταν σε 150.000 στρατιώτες και πλαισιώνονταν από τεχνίτες, εργάτες, υπηρέτες,κλπ. και μεγάλο πλήθος ατάκτων\nΉταν άριστα οργανωμένος και εκπαιδευμένοςκαι φανατισμένος από τους δερβίσηδες (Τούρκους μοναχούς), που κυκλοφορούσαν στο στρατόπεδο και τόνωναν την πολεμική ορμή του πλήθους.\nΟ πολεμικός στόλος αποτελούμενος από 400 πλοία έφθασε στο Βόσπορο στις 12Απριλίου.Ο Μωάμεθ έστησε τη σκηνή του απέναντι από την Πύλη του Αγίου Ρωμανού. Για τον αποκλεισμό της πόλης χρησιμοποίησαν τα κάστραπου είχαν χτίσει στις δυο πλευρές του Βοσπόρου,το Ανατολούκαι το Ρούμελη.\nΟ Κωνσταντίνος Παλαιολόγος εις Μάχην του 1453, Μυτιλήνη μουσείο Θεόφιλου «ΚΩΝΣΤΑΝΤΙΝΟΥΠΟΛΗ ΑΓΑΠΗΜΕΝΗ ΠΟΛΗ :Σας σήμερα οι μνήμες ξυπνούν»\nΗ Κωνσταντινούπολη, αχ η Κωνσταντινούπολη!\nΗ πόλη του Κωνσταντίνου, η πόλη της Παναγιάς, η πόλη της καρδιάς μας! Το 330μ.Χ. ο Μέγας Κωνσταντίνος σε μια σπάνιας ευφυΐας κίνηση μεταφέρει την πρωτεύουσα της Ρωμαϊκής Αυτοκρατορίας στην περιοχή του Βυζαντίου, εκεί όπου Ευρώπη και Ασία συναντιούνται, εκεί όπου χρόνια που μεσολάβησαν από τη γέννηση ως το θάνατό της, η Πόλη έζησε στιγμές δόξας μα και φρίκης, γνώρισε πιστούς φίλους μα και κηρυγμένους εχθρούς.\nΌνειρο πολλών φιλόδοξων ήταν τούτη η πόλη,για την οποία οι έμποροι της Μεσαιωνικής Δύσης έλεγαν ότι ήταν λουσμένη στο φως. Κι όμως οι πόλεμοι και οι εσωτερικές τριβές κάποτε την γονάτισαν,ώστε όταν ο Μεχμέτ ο Βʹ ξεκινούσε το φιλόδοξο σχέδιο να την αποκτήσει, η Πόλη ήταν η σκιά του παλαιού της εαυτού.\nΠαρόλα αυτά,ίσως να μην χανόταν από τους Οθωμανούς εάν δεν την είχαν αποδεκατίσει πρώτα οι Χριστιανοί!\nΗ μεγάλη κατηφόρα για την Κωνσταντινούπολη είχε αρχίσει το 1204, όταν οι Σταυροφόροι την άλωσαν και με πρωτοφανή μανία κατέστρεψαν το μεγαλύτερο μέρος του πολιτισμού της.\nΣτα 57χρόνια που έμειναν οι Δυτικοί, οι βιβλιοθήκες της απογυμνώθηκαν, οι ναοί της βεβηλώθηκαν, οι θησαυροί της κλάπηκαν, τα ταμεία της άδειασαν.\nΌταν το 1261ο στρατηγός Στρατηγόπουλος την ελευθέρωσε, η Βασιλεύουσα δεν ήταν παρά μια πόλη ρημαγμένη που πέρασε τα τελευταία 129 ελεύθερα χρόνια της πασχίζοντας μάταια να βρει δυνάμεις για να αμυνθεί κόντρα στους πανίσχυρους Οθωμανούς.\nΜόνο ένας μεγάλος ήρωας.\nΤο όνομά του;\nΟ γιος του Εμμανουήλ Παλαιολόγου και της Ελένης Δραγάτση, ήταν εκείνος που δέχτηκε να σηκώσει το βάρος:\nΜολονότι είχε πλήρη επίγνωση της κατάστασης, δέχτηκε να στεφθεί Κύριος μιας Αυτοκρατορίας που περιοριζόταν πιασε μερικά δεσποτάτα,να οργανώσει την άμυνα με άδεια ταμεία, να σώσει την Πόλη του ή να χαθεί μαζί της, να μην την αφήσει να σβήσει ακέφαλη.\nΑυστηρός,ηθικός, γνήσιος ηγέτης από αυτούς που δεν κρύβονται στα παλάτια τους ή στα γραφεία τους, αλλά ηγούνται ‐θα πει‐ ορμούν πρώτοι στον αγώνα, ο Κωνσταντίνος Παλαιολόγος ήταν και είναι η φωνή της Πόλης και των ιδανικών της: Ελευθερία, Αγάπη, Ομόνοια, Πίστη, Αγώνας μέχρις εσχάτων.\nΤο πρώτο μέλημά του ήταν η οικονομική ανόρθωση του κράτους.\nΣτην πιο κρίσιμη στιγμή της Πόλης,ο άνθρωπος που είχε ορκιστεί να την προστατέψει από τους εχθρούς,έπρεπε να βρει τρόπο να νικήσει το πιο φρικτό ελάττωμα της φυλής μας: Τη διχόνοια.\nΕνώ ο Μωάμεθ ένωνε τους μουσουλμάνους από κάθε σημείο της Ανατολής, ο Κωνσταντίνος είχε να αντιμετωπίσει τις συγκρούσεις ανάμεσα στους ενωτικούς και στους ανθενωτικούς.\nΉταν δε το μίσος τόσο δυνατό, που οδηγούσε σε προδοσία:την ώρα που ο Αυτοκράτορας χρειαζόταν και το τελευταίο νόμισμα, πολλοί ανθενωτικοί προύχοντες έκρυβαν στα υπόγεια των σπιτιών τους τα τιμαλφή, αρνούμενοι να βοηθήσουν, γιατί όπως είχε πει ο μέγας Λογοθέτης Λουκάς Νοταράς «κάλιο το σαρίκι του σουλτάνου, παρά η τιάρα του Πάπα»! Μέσα στη γενική αναστάτωση, ο Κωνσταντίνος αγωνιζόταν να οργανώσει την άμυνα: Έκλεισε τον Κεράτιο κόλπο με τεράστια αλυσίδα και ενίσχυσε με άνδρες τα πιο αδύναμα σημεία του διπλού Βυζαντινού τείχους ανάμεσα στις πύλες του Ρωμανού και Ανδριανούπολης, όπου τα τείχη ακολουθώντας το ύψος του εδάφους χαμήλωναν.\nΕίχε δε στη διάθεσή του 4.973 Έλληνες της Πόλης,2.000 εθελοντές και 700 σιδηρόφρακτους άνδρες του Ιουστινιάνη, του πρωτοστράτορα Στο πλάι του, ως αρχηγός του στόλου αν και ανθενωτικός‐ ο Νοταράς, ο οποίος είχε στείλει στα τείχη τα δύο μεγαλύτερα αγόρια του και ήταν από τους λίγους που έβαλε τελικά την προσωπική του γνώμη στο περιθώριο για το καλό της πατρίδας.\nΑπό την άλλη πλευρά ο Μωάμεθ είχε στη διάθεσή του πάνω από 250.000 άνδρες: από τους οποίους μόνο οι 42.000 ήταν τακτικός στρατός.\nΟι υπόλοιποι ήταν βαζιβουζούκοι, δηλαδή άτακτοι, πλιατσικολόγοι, που θα τους έριχνε πρώτους στη μάχη, για να κουράσουν τον αντίπαλο.\nΕίχε ακόμα 14 πυροβολαρχίες (τις πρώτες στην παγκόσμια ιστορία). Το μεγάλο του όπλο όμως ήταν η μπομπάρδα, ένα μεγάλο κανόνι με κάνη μήκους 8 μέτρων και με δυνατότητα να καλύπτει απόσταση 1.500 μέτρων,φτιαγμένο από τον Ούγγρο τεχνίτη Ουρμπάν.\nΑυτό το κανόνι είχε παζαρέψει πρώτα ο Κωνσταντίνος, γιατί έβλεπε πως ήταν η μοναδική ελπίδα της Βασιλεύουσας.\nΔυστυχώς τα σχέδια του συνάντησαν άδεια ταμεία και τσακωμούς κι έτσι η μπομπάρδα έφτασε στα χέρια του εχθρού και στήθηκε στο πιο αδύνατο σημείο των τειχών.\nΣτις 5 Απριλίου 1453ο Μωάμεθ δίνει στον Κωνσταντίνο την τελευταία ευκαιρία: Εάν μου παραδώσεις την Πόλη θα πας όπου θέλεις με τους άρχοντες και τα υπάρχοντά σου, και ο λαός δε θα πάθει τίποτε από μας...\nΟ Αυτοκράτορας, μπροστά στο δέλεαρ της σωτηρίας, δίνει μια απάντηση που θα την στηρίξει ως το τέλος και της οποίας οι πέντε τελευταίες λέξεις συνοδεύουν ως σήμερα το Στρατό των Ελλήνων:«Το να σου παραδώσω την πόλη δεν είναι στο χέρι μου ούτε στο χέρι κανενός άλλου από αυτούς που κατοικούν σʹ αυτή.Γιʹ αυτό με κοινή απόφαση, και με τη θέλησή μας θα πεθάνουμε και δε θα λογαριάσουμε τη ζωή μας...ου φεισόμεθα της ζωής ημών».\nΟ Κωνσταντίνος καλεί τους συμβούλους και τους ζητά ομοψυχία: απέναντι από την πύλη του Αγίου Ρωμανού και την πύλη της Αδριανούπολης ανάμεσα στις κόκκινες σημαίες των Οθωμανών έστεκε επιβλητική η μπομπάρδα και στο βάθος της θάλασσας, έξω από τον Κεράτιο κόλπο ανήμπορα να πλησιάσουν διακρίνονταν τα 300 οθωμανικά καράβια.\nΣτις 12 Απριλίουοι 14 πυροβολαρχίες βάλλουν κατά των τειχών. Η πολιορκία αρχίζει. Όλη την ημέρα τα κανόνια χτυπούν και όλη τη νύχτα οι αμυνόμενοι επισκευάζουν τις ζημιές με ξύλα και δεμάτια από μαλλί\n18 Απριλίουγίνεται η πρώτη γενική επίθεση. Ο άτακτος στρατός του σουλτάνου επιχειρεί να ανέβει στα τείχη μα οι Βυζαντινοί, κάτω από τις εντολές του Ιουστινιάνη τον αποτρέπουν. Η πόλη αντέχει. Ο Μωάμεθ επιχειρεί να σπάσει την αλυσίδα στον Κεράτιο για να προσεγγίσει τα θαλάσσια τείχη μα δεν το μπορεί.\nΗ πόλη αντέχει.\nΤην Κυριακή 22 Απριλίου οι Βυζαντινοί αντικρίζουν ένα συγκλονιστικό θέαμα.\nΑπό το βουνό που πέφτει στον Κεράτιο,κατεβαίνουν Καράβια!\nΟ ευφυής νεαρός σουλτάνος είχε διατάξει τους άνδρες του να μετα έρουν 72 καράβια από το Βόσπορο στη στεριά και να τα κυλήσουν στη θάλασσα με ξύλινους διαδρόμους, για να παρακάμψουν την αλυσίδα. Οι πολιορκημένοι έντρομοι παρακολουθούν το συγκλονιστικό θέαμα,ενώ στο παλάτι των Βλαχερνών ο Κωνσταντίνος αρχίζει να οργανώνει σχέδιο εμπρησμού των πλοίων.\nΤο σχέδιο των Ελλήνων να κάψουν τα καράβια αποτυγχάνει γιατί οι Οθωμανοί το έχουν πληροφορηθεί από τους Γενοβέζους της Πόλης. Οι πόλη δεν έχει μόνο εχθρούς.Έχει και προδότες!\n1η Μαΐου1452: Το κλίμα είναι βαρύ,κάτω από τον άκαιρα συννεφιασμένο ουρανό και με το Βόσπορο χαμένο μέσα σε μια αδικαιολόγητη για την εποχή ομίχλη.\nΟι ανθενωτικοί τριγυρνούν στα σοκάκια της πόλης και ερμηνεύουν τη μαγιάτικη βροχή ως κατάρα του Θεού, φανατίζοντας την ήδη βεβαρημένη ατμόσφαιρα.\nΟ Κωνσταντίνος μάταια αγωνίζεται να πείσει τους ανεγκέφαλους Έλληνες ότι το δεμάτι δεν σπάει αν είναι ενωμένο,ότι τούτες είναι ώρες που απαιτούν ηρεμία και ενότητα.\n7Μαΐου:Οι Οθωμανοί εξαπολύουν δεύτερη γενική επίθεση στην κοιλάδα του Λύκου. Η πόλη αντέχει.\n12Μαΐου:Νέα επίθεση στις πύλες της Ανδριανούπολης και\nΚαλιγαρίας. Η πόλη αντέχει.Ο Σουλτάνος διατάσσει τους σέρβους\nμηχανικούς να σκάψουν λαγούμια.\nΕάν δεν μπορεί να πάρει την Πόλη κανονικά,είναι αποφασισμένος να την πάρει υπόγεια. Ο Ιουστινιάνης το έχει προβλέψει και με τη βοήθεια του σκωτσέζου μηχανικού Γιόχαν Γκράντ οι στρατιώτες του μέσα από τους υπονόμους καίνε ζωντανούςτους επιτιθέμενους. Η πόλη αντέχει. Ο Μωάμεθ αγωνιά. Καλεί έκτακτο συμβούλιο και ακούει το βεζίρη Χαλίλ να προτείνει λύση της πολιορκίας.\nΣτο παλάτι των Βλαχερνών ο Κωνσταντίνος περιμένει τους απεσταλμένους του να ειδοποιήσουν ότι έρχεται βοήθεια από τη Δύση. Περιμένει και ελπίζει:\nΟι χριστιανοί δε θα άφηναν μια χριστιανική πόλη να πέσει στα χέρια των απίστων.\nΉ μήπως θα την άφηναν;\n23 Μαΐου 1453:\nΟι ηρωικοί απεσταλμένοι ναυτικοί περνώντας μέσα από τον Οθωμανικό στόλο, φτάνουν στην Πόλη με άσχημα μαντάτα: Στον ορίζοντα δεν φαίνεται Δυτικό πανί. Οι σύμβουλοι ‐ σύντροφοι καλύτερα να πούμε‐ προτρέπουν τον Βασιλέα να φύγει. Ο Ιουστινιάνης με την αγωνία του φίλου τον παρακαλεί να μπει σʹ ένα δικό του καράβι.\nΟ Κωνσταντίνος όμως δεν είναι ένας συνηθισμένος πολιτικός άνδρας:«Εάνέφευγα τι θα έλεγε για μένα η οικουμένη; Σας ικετεύω μην με παρακαλάτε να φύγω. Επιθυμώ να πεθάνω εδώ μαζί σας»απαντά.\nΑπό τα παράθυρα του παλατιού φτάνουν οι κραυγές των Οθωμανών. Ο Μωάμεθ τους τάζει γλέντι τριών ημερών εάν του φέρουν την Βασιλεύουσα κι εκείνοι υποδέχονται την υπόσχεση με ζητωκραυγές,χορούς και τυμπανοκρουσίες. Ο Αυτοκράτορας δεν αντέχει άλλο: ξεσπά σε κλάματα για την πόλη που χάνεται,προδομένη από φίλους και\nπροπάντων διχασμένη. 25 Μαΐου: Όλοι γνωρίζουν ότι σε 4μέρες οι Οθωμανοί θα χτυπήσουν.Η πόλη δεν έχει ψωμί και ως έφεδροι έχουν μείνει μόνο οι καλόγεροι που περιμένουν στο ναό των Αποστόλων τη στιγμή που θα τους καλέσει ο Βασιλιάς τους να πολεμήσουν. Το συμβούλιο θέτει και πάλι το ζήτημα που πληγώνει τον Κωνσταντίνο:Εάν δεν μπορούμε να σώσουμε την Πόλη, ας σώσουμε τουλάχιστο τον Αυτοκράτορα!Ο Παλαιολόγος αντιδρά με οργή και εξουθενωμένος από τη νηστεία,την κόπωση και την αγωνία χάνει τις αισθήσεις του.\nΔε δέχεται όμως να φύγει.\nΤο πρωί οι καμπάνες καλούν τους Έλληνες στις λιτανείες.\nΣτο παλάτι των Βλαχερνών οι αξιωματούχοι συγκεντρώνονται για τελευταία φορά.\nΟ Κωνσταντίνος απευθυνόμενος στους Έλληνες τους υπενθυμίζει το καθήκον της φυλής:\nΟ άνθρωπος πρέπει να είναι έτοιμος να πεθάνει για τέσσερις μεγάλες αξίες:Την πατρίδα, την πίστη, τον ηγεμόνα και την οικογένεια. Είναι η ώρα για τον Λαό της Κωνσταντινούπολης να πεθάνει για όλα αυτά. Ευχαριστεί τους Λατίνους για τη συμπαράσταση και έπειτα,όπως πράττουν μόνο οι σπουδαίοι ζητά συγγνώμη από όλους και τους ζητά να πράξουν το ίδιο.\nΣε τέτοιο αίτημα ενός τέτοιου άρχοντα ποιος θα τολμούσε να αρνηθεί;\nΜπροστά στον Κωνσταντίνο, Έλληνες και Λατίνοι γίνονται μια αγκαλιά.\nΕπιτέλους,η ομόνοια λίγες ώρες πριν το τέλος.Στην Αγια Σοφιά οι κληρικοί ντυμένοι με τα επίσημα άμφια τελούν την τελευταία Θεία Λειτουργία για να λάβει ο λαός την ύστατη κοινωνία.\nΟι υπερασπιστές της Πόλης μεταλαμβάνουν και τρέχουν ξανά στις επάλξεις, μαζί τους και ο Αυτοκράτορας.\nΕυχαριστεί τους άνδρες του και με το άλογο γυρίζει τα\nτείχη για να δώσει κουράγιο στους αγωνιστές, ίσως και για να αποχαιρετήσει το φως του ήλιου από την Πόλη του\n...Και ο ήλιος δύει.Θα είναι η τελευταία δύση που θα αντικρίσει η ελληνική Κωνσταντινούπολη.\nΤα Μεσάνυχτα της 29 Μαΐου 1453οι κραυγές των επιτιθέμενων σχίζουν τον αέρα και η Κωνσταντινούπολη καλεί με τις καμπάνες το λαό της στα τείχη. Η επίθεση ξεκινά κατά κύματα: Πρώτα στέλνονται οι άτακτοι.\nΓια δύο ώρες τα τείχη πολιορκούνται μα η άμυνα κάνει καλή δουλειά. Η Πόλη δεν γονατίζει. Από θαλάσσης τα πράγματα δεν είναι τόσο δύσκολα για τους έλληνες, αν και όλοι καταλαβαίνουν ότι ο στόλος του εχθρού θέλει μόνο να απασχολήσει άνδρες και όχι να τους νικήσε.\nΗ μεγάλη μάχη δίνεται στην κοιλάδα του Λύκου. Ο Μωάμεθ ρίχνει το ασκέρι του Ισχάκ Πασά, αλλά η πυκνή τους διάταξη επιτρέπει στους\nΈλληνες να ρίχνουν στο ψαχνό.\nΗ Πόλη δεν γονατίζει. Τα κανόνια τραντάζουν τα τείχη.\nΛίγο πριν το ξημέρωμα η μπομπάρδα γκρεμίζει ένα τμήμα από το εξωτερικό τείχος του Αγίου Ρωμανού και οι πρώτοι 300 οσμανλήδες ορμούν μα αποδεκατίζονται από τον Κωνσταντίνο και τους άνδρες του. Η Πόλη δε γονατίζει.\nΜε το πρώτο φως της ημέρας ο Μωάμεθ στέλνει τους γενίτσαρους, αλλά οι αμυνόμενοι, άριστα εκπαιδευμένοι από τον Ιουστινιάνη,άριστα εμψυχωμένοι από τον Παλαιολόγο δεν εγκαταλείπουν. Η Πόλη δεν γονάτισε ακόμα.\nΟ Ιουστινιάνης όμως πληγώνεται την πιο κρίσιμη στιγμή και οι άνδρες του τον απομακρύνουν από το πεδίο της μάχης.Ο Κωνσταντίνος σπεύδει στο πλευρό του και πάνω στην αγωνία του τον ικετεύει να παραμείνει:«Κάνε υπομονή αδερφέ. Σε έχουμε ανάγκη».\nΕκείνος όμως δεν αντέχει άλλο.\nΟι άνδρες του τον βάζουν σʹ ένα καράβι με προορισμό τη Χίο. Πεθαίνει εν πλω.Ο Κωνσταντίνος επιστρέφει στα τείχη,και ρίχνεται στη μάχη αλλά την αναταραχή που προκάλεσε η απώλεια του Ιουστινιάνη αντιλαμβάνεται ο Μωάμεθ.\nΤα κανόνια χτυπούν το εξωτερικό τείχος που τελικά υποχωρεί. Όλο το δράμα παίζεται τώρα στην πύλη του Αγίου Ρωμανού όπου ο Κωνσταντίνος δίνει την ύστατη μάχη και στην πύλη της Αδριανούπολης, πολύ κοντά σε μια πόρτα που αν και ασήμαντη για τους Βυζαντινούς,έμεινε γνωστή ως η πιο μυστηριώδης πόρτα της ιστορίας: την Κερκόπορτα.\nΚανένας δεν μπορεί να πει με σιγουριά κάτω από ποιες συνθήκες κυμάτισε η σημαία του Μωάμεθ πάνω από την κερκόπορτα. Ήταν προδοσία;\nΚι αν ναι από ποιους; Η αλήθεια χάθηκε στη δύνη της μάχης ή των συμφερόντων και μόνο θρύλοι κράτησαν το όνομά της ζωντανό κι έμεινε η Κερκόπορτα ως «ένας κόκκος άμμου που έκρινε την ιστορία του κόσμου», όπως παρατηρεί ο Στέφαν Τσβάιχ.\nΗ σημαία των Οθωμανών πάνω στα τείχη έδωσε πρώτη το μήνυμα :\nΗ Πόλη του Κωνσταντίνου γονάτισε μετά από 57 μέρες πολιορκίας,μετά από 1123 χρόνια πορείας.\nΤην είδε γονατισμένη εκείνος ή είχε χαθεί πριν συνειδητοποιήσει το τέλος της αγαπημένης του;\nΚανένας δεν ξέρει.\nΤο σώμα του αναζητήθηκε από το Μωάμεθ μέσα στις επόμενες μέρες αι αναγνωρίστηκε από τα χρυσά αυτοκρατορικά σανδάλια.\nΤον αναγνώρισε ενώπιον του Σουλτάνου ο αιχμάλωτος Νοταράς.\nΟ Νοταράς εκτελέστηκε, αφού είδε να πεθαίνουν ο 14χρονος γιος και ο γαμπρός του, όπως ο ίδιος είχε ζητήσει. Ο γενναίος Βυζαντινός προτιμούσε να τους δει να πεθαίνουν, παρά να τον δουν εκείνοι.\nΦοβόταν λένε μήπως ο γιος του\nτρομάξει από το θάνατο του πατέρα του και αλλαξοπιστήσει\nΌσο για την Αγια Σοφιά;\nΈγινε φρικτός τάφος για τους ικέτες, από τους πρώτους Οθωμανούς που μπήκαν στην Πόλη και θα καταστρεφότα στα σίγουρα από τη μανία των απαίδευτων στρατιωτών,εάν δεν έσπευδε ο ίδιος ο Μωάμεθ για να την προστατέψει.\nΚάποιοι λένε πως την προστάτεψε από φόβο προς τους Δυτικούς (μήπως η καταστροφή του σημαντικού Ναού προκαλούσε την αντίδραση των χριστιανών) και κάποιοι εις μνήμην της χριστιανής μητριάς του.\nΤο σίγουρο είναι ότι ο Σουλτάνος πάτησε το ίδιο απόγευμα πάνω στην αγία τράπεζα και στρέφοντας το πρόσωπο προς τη Μέκκα ευχαρίστησε τον Αλλάχ, χρίζοντάς το Ναό σε τζαμί.\nΤην Παρασκευή 1η Ιουνίου 1453 γίνεται και η επίσημη μουσουλμανική προσευχή στο Ναό της του Θεού\nΟι τοιχογραφίες της καλύφθηκαν από ασβέστη και μόνο η\nΠλατυτέρα δεν δέχτηκε να καλυφθεί μα στέκει εκεί μέχρι σήμερα με ακάλυπτο το πρόσωπο κι ορθάνοιχτα τα μάτια και φυλάει την Πόλη της καρδιάς της.\nΠοιος ξέρει; Ίσως θέλει να είναι παρούσα όταν πραγματοποιηθεί η προφητεία των Αρχαγγέλων: Μην κλαις Αφέντρα και Κυρά πάλι δικιά σου θα ‘ναι...\nΜάρω Σιδέρη Συνοπτική Ιστορία του Βυζαντίου και της Μικράς Ασίας\nΤιμούμε στις 29 Μαΐου το μεγάλο τραγικό γεγονός που σημάδεψε την Ελληνική Ιστορία, την άλωση της Κωνσταντινουπόλεως και\nδηλώνουμε απερίφραστα και με γενναίο φρόνημα πως δε θα\nΤι είναι όμως σήμερα για μας η Πόλη;\nΗ ευρωπαϊκή παραθαλάσσια πόλη με τις χιλιοτραγουδισμένες φυσικές ομορφιές και τα θαυμαστά μνημεία ενός λαμπρού\nΒυζαντινού Πολιτισμού, τόσο κοντινή απʹ τα σύνορά μας και τόσο κατάλληληγιατουρισμό; Ὴ μια μεγάλη αγορά με τα φτηνά ασημικά και δερμάτινα είδη της;\nῊ μια απλή επιθυμία και περιέργεια να περιδιαβάσουμε την Πόλη‐Μύθο, να επισκεφτούμε τα ξακουστά σε\nχλιδή παλάτια των Σουλτάνων και τις πολυάριθμες βυζαντινές\nῊ ίσως ένα ταπεινό προσκύνημα στην Αγιά Σοφιά μας.\nΗ Πόλη πρέπει να είναι και σήμερα όπως εδώ και πεντέμισι αιώνες της καρδιάς μας ο καημός. Ο ίδιος πόνος και θρήνος «Πήραν την Πόλη πήραν την».\nΑς δούμε όμως μία συνοπτική αναδρομή στην πολύ πλούσια,μα και διδακτική ιστορία της πόλης του Βυζαντίου αλλά και της Μικράς Ασίας.\n12ος αιώνας π.Χ.\nΌταν οι Δωριείς έρχονται στο νότιο Ελλαδικό χώρο, οι πολυπράγμονες Ίωνες μετακινούνται στα μικρασιατικά παράλια.\n8ος αιώνας π.Χ.\nΉδη η Ιωνία έχει αναπτυχθεί τόσο πολύ, σε πληθυσμό και οικονομικά, ώστε να αποτελεί Μητρόπολη, από όπου ξεκινούν άποικοι προς κάθε γωνιά του τότε γνωστού ‐ κόσμου.\n7ος αιώνας π.Χ.\nΟ Βύζας ο Μεγαρεύς,ιδρύει στον πορθμό Βόσπορο την ιωνική αποικία, η οποία παίρνει το όνομά του,Βυζάντιον.6ος αιώνας π.Χ. Μετά τις υλικές επιτυχίες, πνευματικά κατορθώματα πραγματοποιούνται πρώτα εδώ, με πρωταγωνιστές μεγάλους φιλοσόφους και πανεπιστήμονες,όπως ο Θαλής ο Μιλήσιος, ο Αναξίμανδρος, ο Αναξιμένης,ο Ηράκλειτος. Αυτοί,προσπαθώντας να εξηγήσουν την προέλευση του κόσμου, έφθασαν σε πολύ υψηλά σημεία διανοήσεως και θεμελίωσαν τις βάσεις της φιλοσοφίας. Τη λάμψη τους γνώριζε όλη η Μεσόγειος και οι μαθητές τους συνέχισαν επάξια το έργο τους.\n5ος αιώνας π.Χ.\nΟι πυρολάτρες Πέρσες με τους βασιλείς των Δαρείο και Ξέρξη καθυποτάσσουν βίαια την Ιωνία, ανακόπτοντας απρόσμενα την αλματώδη της ανέλιξη, ευρίσκουν όμως ισχυρή αντίσταση στην Ελλάδα και υποχωρούν.\n4ος αιώνας π.Χ.\nΟ Αλέξανδρος ο Μακεδών και οι Έλληνες όλοι, στην αήττητη πορεία τους απελευθερώνουν την Ιωνία και έτσι\nεπαναπροωθούν την πρόοδο σε όλους τους τομείς της ανθρώπινης\nδραστηριότητας και του πολιτισμού:τη βιοτική μέριμνα,τις τέχνες,τα γράμματα, τις επιστήμες...\n2ος αιώνας π.Χ.\nΟι Ρωμαίοι κατακτητές κατακτώνται από τα\nεπιτεύγματα των Ελλήνων και θαυμάζουν τα αρχαία θαύματα: το Μαυσωλείο της Αλικαρνασσού, το Ναό της Αρτέμιδος στην Έφεσο.\nΤο Μέγα Θαύμα επιτελείται: ο ερχομός του Θεού στη Γη.Ο ίδιος ο Κύριος όταν έμαθε πως τον ζητούν Έλληνες είπε:«Ελήλυθεν η ώρα ίνα δοξασθή ο υιός του ανθρώπου». Οι Έλληνες ακούουν και πιστεύουν πρώτοι από τους άλλους λαούς.Τρανώνονται οι Χριστιανικές εκκλησίες (συγκεντρώσεις)της Μικράς Ασίας. Ο Ιωάννης ο Ευαγγελιστής ο Θεολόγος και συγγραφέας της\nΑποκαλύψεως,αναφέρεται κυρίως στις επτά εκκλησίες της Μικράς\nΑσίας. Ιδρύεται επίσης η εκκλησία του Βυζαντίου από τους\nαποστόλους Ανδρέα και Ιωάννη.\n4ος αιώνας μ.Χ.\nΟ Ρωμαίος αυτοκράτωρ Κωνσταντίνος θεσπίζει την ανεξιθρησκία, μετά από τρεις αιώνες διωγμών και εκατομμύρια Χριστιανούς μάρτυρες,κυρίως στην σε μάς Ανατολή.\nΕπίσης, επιλέγει τον ιδανικό τόπο για τη νέα πρωτεύουσα, μακράν της παρακμιακής και της απειλούμενης Ιταλικής Ρώμης.\nΣτις 11 Μαΐου 330,θεμελιώνει τη Νέα Ρώμη επάνω στην αρχαία πόλη του Βυζαντίου,τη μετέπειτα Κωνσταντινούπολη. Μέγιστοι Πατέρες ζουν και διδάσκουν τότε: ο Βασίλειος από την Καππαδοκία,ο Γρηγόριος από την Ναζιανζό, ο Χρυσόστομος από την Αντιόχεια,ο Νικόλαος από τη Λυκία. 6ος αιώνας μ.Χ. ο Ιουστινιανός καλλωπίζει την Κωνσταντινούπολη με μεγάλα έργα με κυριότερο το Ναό της Αγίας\nτου Θεού Σοφίας (προσοχή, όχι της αγίας μάρτυρος Σοφίας).Στο διάβα των αιώνων στην Ορθόδοξη αυτοκρατορία της\nΡωμανίας η Χριστιανική πίστη ενώθηκε με το αρχαίο κι αθάνατο\nΕλληνικό πνεύμα,σε ένα κράμα αδιάσπαστο,το οποίο φωτοδοτούσε τον κόσμο ανάμεσα στα δυτικά και ανατολικά σκοτάδια του Μεσαίωνα της Παποσύνης και του Ισλάμ. Αυτές οι δύο πλευρές επολέμησαν και εγονάτισαν τελικώς τη Ρωμανία, οι Λατίνοι Σταυροφόροι στα 1204 και οι Μογγόλοι Τούρκοι στα 1453, επί αυτοκρατορίας του ηρωικού Κωνσταντίνου Δραγάτση Παλαιολόγου . Όμως, η Ρωμανία κι αν επέρασεν, θα ‘ρθη να ζήση κι άλλον.Τα πνευματικά φώτα των υποδουλωμένων Ελλήνων συνεχίζουν να λάμπουν και να διακρίνονται στις νέες κοινωνίες. Αξιώματα υψηλά καταλαμβάνουν οι Χριστιανοί της Πόλης και τα\nαστικά κέντρα ευρίσκονται στην οικονομική κυριαρχία των Ελλήνων της Μικράς Ασίας.\n19ος αιώνας μ.Χ.\nΜετά την Ελληνική επανάσταση στα 1821, η μεγάλη ιδέα ξαναφουντώνει: Σώπασε Κυρά Δέσποινα, πάλι με χρόνια με καιρούς, πάλι δικά Σου θα ‘ναι.\nΤο Ορθόδοξο Ελληνικό κράτος επεκτείνεται.20ος αιώνας μ.Χ. Συνθήκη των Σεβρών ‐ η Ελλάς των δύο ηπείρων και των πέντε θαλασσών ‐ η λειτουργία στην Αγια Σοφιά,όλα τα όνειρα προσιτά, κοντινά, πραγματοποιήσιμα. Μα αλλιώς θα εξελιχθούν τα πράγματα. Η Μικρασιατική καταστροφή, η μεγαλύτερη βεβαίως εθνική καταστροφή λαμβάνει χώρα και το πιο ζωντανό κι αυθεντικό δένδρο του Ελληνισμού ξεριζώνεται από τις\nπατρίδες,που αλώβητες στη μνήμη μας παραμένουν. Μία καταστροφή που συνεχίζεται,με τον εκτουρκισμό όσων δεν απελαύνονται από τις ετοιμοθάνατες κοινότητες στο χώρο της σημερινής Τουρκίας.\nΚι έτσι με τη Μικρασιατική Καταστροφή ολοκληρώνεται η Άλωση, η Άλωση όχι μόνο της Πόλης αλλά του Ελληνισμού.Μα για μας δεν θα πάψει ποτέ να είναι η Πόλη της καρδιάς μας, ο βαθύς πόθος. Τούτη την Πόλη τιμούμε σήμερα, αυτούς τους Μάρτυρες ενθυμούμαστε.Ας είναι η μνήμη τους αιώνια κι ας ζουν μέσα στις καρδιές μας για πάντα.\nΗ σημερινή ημέρα σίγουρα είναι ημέρα θρήνων,αλλά είναι και ημέρα μνήμης.\n«ΠΟΣΟ ΜΑΚΡΙΑ ΕΙΝΑΙ η ΙΣΤΑΝΜΠΟΥΛ;»Γύρισα πρόσφατα από ένα ταξίδι στην Κωνσταντινούπολη\n.Δεν ήταν το πρώτο\n. Όμως έχουν μεσολαβήσει αρκετά χρόνια από τις προηγούμενες\nφορές που βρέθηκα εκεί\n.Και φυσικά έκτοτε έχουν αλλάξει πολλά\n.Το μέγεθός της πρώτα απʹ όλα\n.Ο πληθυσμός της,μαζί με τα αχανή περίχωρα φτάνει σήμερα σχεδόν τα 15(!) εκατομμύρια\n. Ασύλληπτο μέγεθος,όπως και να το σκεφτεί κανείς\n. Στην Ευρώπη δεν υπάρχει τίποτα ανάλογο. Η Κωνσταντινούπολη είναι από μόνη της μια πόλη‐χώρα\n.«Γκετζεκοντού» στα τούρκικα σημαίνει «χτισμένα τη νύχτα». Συνοικίες ολόκληρες. Σπίτια ενός ή δύο δωματίων αλλά και πολυκατοικίες, όλα «χτισμένα τη νύχτα».\nΕννοείται χωρίς άδεια, χωρίς δίκτυο ύδρευσης,χωρίς ηλεκτρικό ρεύμα. Αυθαίρετα σε μαζική κλίμακα,δίχως τα\nΕνα μεγάλο τμήμα,το 30% λένε, της σημερινής Κωνσταντινούπολης αποτελείται από «γκετζεκοντού». Και βέβαια, στις περισσότερες περιπτώσεις οι άνθρωποι χτίζουν τα «γκετζεκοντού» μόνοι τους.\nΤα «γκετζεκοντού» είναι μία από τις όψεις ‐εκρηκτική ασφαλώς‐ αυτής\nτης μεγαλούπολης. Δεν σταμάτησα εδώ, το ομολογώ.\nΟύτε στον αντίποδα, δηλαδή στις περιοχές του επιδεικτικού πλούτου. Ούτε και στο βυζαντινό παρελθόν. Οχι άλλοι δικέφαλοι.\nΣʹ αυτό το ταξίδι ήθελα πιο πολύ να δω την Ιστανμπούλ, να περπατήσω εκεί όπου διασταυρώνονται οι διαφορετικές όψεις της.\nΚαι όχι να ψάξω για τα σημάδια που μένουν από την Κωνσταντινούπολη. Ετσι κι αλλιώς,το συναρπαστικό πρόσωπό της είναι ένα κράμα από χίλια δυο στοιχεία. Ολα μαζί, όλα παντού.Με ενδιέφερε η καθημερινή ζωντανή πόλη.\nΗ προκυμαία του Εμίνονου με το ακατάπαυστο βουητό του πλήθους και των φέρι‐μποτ. Ο σιδηροδρομικός Σταθμός Σίρκετζι\nμε το καφενείο μπροστά στην αποβάθρα.\nΗ Ψαραγορά και η βαβούρα στους στενούς δρόμους του\nΤα μικρά εστιατόρια στον Κεράτιο Κόλπο.\nΤο χάζι και το θέαμα,κάθε ώρα, οπουδήποτε κι αν κοιτάξεις, διασχίζοντας τη Γέφυρα του Γαλατά.Βόλτες στο Μπέγιογλου (το πάλαι ποτέ Πέραν), την πιο κοσμοπολίτικη περιοχή της Κωνσταντινούπολης.Εδώ, ήδη κατά την οθωμανική περίοδο,Αρμένιοι, Ελληνες,Αραβες, Εβραίοι της Ισπανίας δημιούργησαν\nκοινότητες και οι μεγάλες ευρωπαϊκές δυνάμεις ίδρυσαν τις πρεσβείες τους.Το Μπέγιογλου ευημερεί και διασκεδάζει έως αργά το βράδυ. Γεμάτο εμπορικά καταστήματα, καφενεία,εστιατόρια, κινηματογράφους,διάφορες μουσικές σκηνές ‐ξεχωρίζει η\n«Babylone»,για τζαζ, ροκ και όχι μόνον.\nΗ λεωφόρος Ιστικλάλ,η πεζοδρομημένη κεντρική αρτηρία του Μπέγιογλου,είναι σίγουρα ο πιο ζωντανός δρόμος της Κωνσταντινούπολης. Κόσμος παντού, ιδίως νέοι.\nΣτην Ιστικλάλ, οι μυρωδιές ‐κεμπάπ,μπουρέκ,etc\n‐ μπερδεύονται με τον θόρυβο του ξύλινου τραμ που περνά αργά κατά μήκος της λεωφόρου και με τις μουσικές από τα πολυάριθμα δισκοπωλεία.\nΝα μην ξεχάσω κάτι πολύ ενδεικτικό: στο Μπέγιογλου,ελάχιστες οι γυναίκες που φορούν μαντήλα.Η περιπλάνηση στην πόλη με ενδιέφερε. Οχι τα μουσεία, ούτε οι επισκέψεις ντε και καλά στα περίοπτα ιστορικά μνημεία, αλλά οι βόλτες και οι στάσεις, χωρίς υποχρεωτικές διαδρομές, χωρίς «πρέπει οπωσδήποτε να πάμε εδώ». Στο κάτω κάτω, καθένας ‐εκτός κι αν είναι «homotouristicus»‐ βλέπει και βρίσκει αυτά που θέλει να δει.\nΔηλαδή και Ιστανμπούλ και Κωνσταντινούπολη και ό,τι άλλο θέλετε μαζί.Μερικές φορές βοηθούν και οι συμπτώσεις.\nΟπως λόγου χάριν,να βρεθείς στην Κωνσταντινούπολη την τελευταία Κυριακή του μήνα.\nΜόνον εκείνη την ημέρα,μια φορά τον μήνα, έχει κανείς την ευκαιρία να παρακολουθήσει ένα θέαμα που είναι άλλου είδους ταραχή.\nΠού; Στο Μοναστήρι της αδελφότητας των Μεβλεβί σούφηδων, δυο βήματα από τον Πύργο του Γαλατά: ο περίφημος τελετουργικός χορός που δίνουν ‐συνοδεία υποβλητικής μουσικής και σε κατάσταση έκστασης‐ οι περιστρεφόμενοι δερβίσηδες. Από τη μία ζάλη στην άλλη.\nΑπό τους περιστρεφόμενους δερβίσηδες\nστην τεράστια σκεπαστή Αγορά των Μπαχαρικών. Εξαίσια χρώματα,άπειρες ποικιλίες και μυρωδιές,μέχρι τελικής πτώσης.\nΝα, πώς μπορεί να μεθύσει κανείς χωρίς να πιει. Εδώ συναντώνται και μπερδεύονται οι πάντες, ντόπιοι και ξένοι. Εδώ, οι πωλητές λίγο ώς πολύ μιλούν ελληνικά. Εντάξει, δεν μπορώ να πω, είναι ωραία η ψευδαίσθηση ότι σε τούτη την επικράτεια των μπαχαρικών η γλώσσα μας έχει τη θέση μιας\nlingua franca.«Istanbul,cʹ Est Constantinople», έλεγε σε ...λατινοαμερικάνικο ρυθμό ένα παλιό τραγουδάκι.\nΤους τελευταίους μήνες το ξαναθυμήθηκαν και το παίζουν συχνά τα μουσικά ραδιόφωνα στην Αθήνα.\nΜια φορά αν το ακούσεις,σου κολλάει και το λες συνέχεια. Μεγάλη διεθνής επιτυχία αυτό το τραγουδάκι.Το έχει πει σε πρώτη εκτέλεση ο ξέφρενα κεφάτος\nΝτάριο Μορένο, τραγουδιστής πασίγνωστος στις δεκαετίες του ʹ50 και του ʹ60, που γεννήθηκε στη Σμύρνη από Τούρκο πατέρα και Μεξικανή μητέρα και έζησε εκεί τους πρώτους μήνες της ζωής του\n«Istanbul, c ʹ est Constantinople»; Όχι,η Ιστανμπούλ δεν είναι η Κωνσταντινούπολη. Είναι μια σύγχρονη μεγαλούπολη με πολλά πρόσωπα,με μεγάλο ιστορικό βάρος,με ακαταμάχητη γοητεία, αλλά και με δυσεπίλυτα προβλήματα. Μόνο τα «γκετζεκοντού»να σκεφτεί κανείς,αρκεί.\nΗ πτήση από την Αθήνα διαρκεί μόλις πενήντα πέντε λεπτά. Ένα πολύ κοντινό και μαζί μακρινό ταξίδι.ΥΓ Χόρχε Σεμπρούν:«Λυπάμαι πολύ για το γαλλικό ʺΟχιʺ. Είναι ετερογενές, αλλά μαζικό.\nΔυστυχώς,οι τελευταίες εξελίξεις μας πηγαίνουν αρκετά χρόνια πίσω»\n(Από τις δηλώσεις του διάσημου συγγραφέα και πολέμιου κάθε μορφής ολοκληρωτισμού στο AFP)\n«ΟΙ ΕΛΛΗΝΕΣ ΕΙΝΑΙ ΟΙ ΑΛΗΘΙΝΟΙ ΤΗΣ ΠΟΛΗΣ»\n«Ένας Τούρκος δημοσιογράφος και ποιητής με αποκάλεσε άπατρι,κατηγορώντας με ότι διασύρω τη χώρα μου στο εξωτερικό. Εγώ όμως δεν είμαι διπλωμάτης. Είμαι ελεύθερος άνθρωπος», λέει στα «NEA» ο Νεντίμ Γκιουρσέλ, ένας από τους σημαντικότερουςΤούρκους συγγραφείς, του οποίου εννέα βιβλία κυκλοφορούν και στη χώρα μας. Ο Γκιουρσέλ,πράγματι,λέει τη γνώμη του ευθαρσώς.«Ο κοσμοπολιτισμός έχει πλούτο.\nΌμως σήμερα όλοι θέλουν να ζήσουν μόνοι τους. Θυμάμαι,όταν πήγαινα σχολείο,υπήρχαν ακόμη 100.000Έλληνες στην Κωνσταντινούπολη. Πραγματικά λυπάμαι που έφυγαν. Που τους λεηλάτησαν τα καταστήματα. Γιατί ‐ και το έχω γράψει αυτό ‐ για μένα ήταν η ενσάρκωση του Βυζαντίου. Ήταν οι αληθινοί κάτοικοι της Πόλης. Που βρίσκονταν εκεί πριν από τους Τούρκους.\nΑλλά δεν πιστεύουν όλοι οι Τούρκοι το ίδιο.\nΣου λένε, κοίτα τι μας έκαναν στην Κύπρο... Τι φταίνε όμως οι Έλληνες της Κωνσταντινούπολης για όσα συνέβησαν στην Κύπρο;\nΑπό την άλλη, κι εγώ θα περίμενα,στο πρόσφατο δημοψήφισμα, οι Έλληνες της Κύπρου να είναι πιο ανοιχτοί. Γιατί υπήρξα μέχρι τότε πολύ επικριτικός με τον Ντενκτάς».\nΟ 54χρονος συγγραφέας, που εδώ και πολλά χρόνια ζει στο Παρίσι,δεν συμμερίζεται πάντως την άποψη ότι η Οθωμανική Αυτοκρατορία βρίσκεται στη βάση κάθε προβλήματος στην περιοχή:«Συχνά ακούμε στα Βαλκάνια ότι αν δεν υπήρχαν οι Τούρκοι, δεν θα υπήρχε τόση καθυστέρηση. Δεν είμαι τόσο σίγουρος.\nΌσο ζούσα στην Τουρκία δεν με απασχολούσαν αυτά τα ζητήματα.\nΔιάβαζα ευρωπαϊκή λογοτεχνία. Πηγαίνοντας στο Παρίσι ασχολήθηκα περισσότερο με την οθωμανική ιστορία.\nΚαι είδα ότι τα μιλέτια, με τον τρόπο τους, λειτουργούσαν.\nΚαι το σύστημα είχε διάρκεια.\nΜε αυτή την έννοια αντιδρώ στον καθαρό κεμαλισμό, χωρίς να είμαι νοσταλγός του παρελθόντος.\nΟ κεμαλισμός ήταν θετικός ως προς την\nεκκοσμίκευση,ωστόσο πρέπει να τον δούμε κριτικά και να μάθουμε\nπερισσότερα για την Οθωμανική Αυτοκρατορία. Χρειάζεται μια περιέργεια,βέβαια,για να μελετήσεις τα πράγματα αυτά.\nΚαι νομίζω ότι κι εγώ,όπως και ο Αλτάν και ο Παμούκ,έχουμε συμβάλει στο ξύπνημα αυτής της περιέργειας για το παρελθόν. Ο Μωάμεθ,αφού κατέκτησε την Πόλη, κράτησε στοιχεία βυζαντινά στους θεσμούς.Και ήθελε μια ανοιχτή αυτοκρατορία. Στο πλαίσιο,βέβαια, μιας ισλαμικής μοναρχίας».


Η κρίση δεν είναι από μόνη της δικαιολογία για φαινόμενα ρατσισμού και μη- ανεκτικότητας δείχνει έρευνα του Οργανισμού Οικονομικής Συνεργασίας και Ανάπτυξης (ΟΟΣΑ). Ενώ στην Ελλάδα μειώνεται δραματικά η ανεκτικότητα - έχουμε τις χειρότερες επιδόσεις μεταξύ των χωρών του ΟΟΣΑ όπως δείχνει σχετική έρευνα-, δεν ισχύει το ίδιο σε άλλες χώρες που βιώνουν την οικονομική κρίση.\nΟ βαθμός αποδοχής των μειονοτήτων από την κοινωνία είναι μια μετρήσιμη διάσταση της κοινωνικής συνοχής. Πρόσφατη έκθεση του ΟΟΣΑ εξετάζει την αποδοχή τριών τέτοιων ομάδων σε διάφορες χώρες: μετανάστες, εθνικές μειονότητες και γκέι-λεσβίες. Ο βαθμός ανεκτικότητας βασίζεται στην απάντηση των πολιτών στο κατά πόσο θεωρούν ότι η πόλη ή η περιοχή τους είναι κατάλληλη για να ζουν εκεί αυτές οι μειονοτικές ομάδες.\nΤα αποτελέσματα της έρευνας είναι συγκλονιστικά. Σε Αυστραλία, Καναδά, Ισλανδία, Ν. Ζηλανδία και Νορβηγία τουλάχιστον το 90% των πολιτών θεωρούν ότι η χώρα τους είναι καλός τόπος για να ζουν εκεί μετανάστες (Figure 7.4, PanelA). Στην ακριβώς αντίθετη θέση, βρίσκονται 4 χώρες, Εσθονία, Ελλάδα, Ισραήλ και Πολωνία, όπου μόνο οι μισοί ή λιγότεροι θεωρούν ότι η χώρα τους είναι καλός τόπος για να ζουν μετανάστες. Η Ελλάδα έχει από τις χειρότερες επιδόσεις με μόνο το 41% να θεωρεί ότι η χώρας μας είναι καλός τόπος για να ζουν μετανάστες.\nΚατά μέσο όρο οι πολίτες στις χώρες του ΟΟΣΑ πιστεύουν ότι μεταξύ 2007-2012οι χώρες τους έχουν γίνει ελαφρά χειρότερο μέρος για να ζουν οι μετανάστες (Figure 7.4, PanelB). Σε Αυστρία και Σλοβενία καταγράφεται μια αξιοσημείωτη αύξηση στην θετική τοποθέτηση, ενώ μεγάλη μείωση καταγράφεται σε Ελλάδα, Ισραήλ, Μεξικό και Πολωνία.\nΟι τάσεις ως προς την ανεκτικότητα είναι παρόμοιες και στο θέμα των εθνικών μειονοτήτων. Συνολικά υπάρχει μείωση του ποσοστού των πολιτών που θεωρούν ότι η περιοχή τους είναι ένα καλό μέρος για να ζουν φυλετικές ή εθνικές μειονότητες. Η μεγαλύτερη μείωση της ανεκτικότητας παρατηρείται σε Ελλάδα, Τουρκία, Πολωνία και Μεξικό(Figure 7.5).\nΠαρόμοια επιδείνωση ανεκτικότητας παρατηρείται σε Ελλάδα, Τουρκία και Ουγγαρία σχετικά με τους γκέι και τις λεσβίες, αν και συνολικά στις χώρες του ΟΟΣΑ παρατηρείται μια μικρή βελτίωση ως προς την αποδοχή τους (Figure 7.6).\nΗ έρευνα σημειώνει ότι υπάρχουν περιορισμένες ενδείξεις που εξηγούν τις αλλαγές ως προς την ανεκτικότητα για τους μετανάστες, τις εθνικές μειονότητες και τους γκέι-λεσβίες με βάση την οικονομική κρίση, μια και δεν παρατηρείται παρόμοια τάση σε όλες τις χώρες που βιώνουν οικονομική κρίση.\nΕίναι η οικονομική κρίση η αιτία που στην Ελλάδα διαπιστώνεται μειωμένη ανεκτικότητα ως προς τις διαφορετικές ομάδες ή η κρίση έβγαλε απλώς στην επιφάνεια την μη αποδοχή του διαφορετικού, την έλλειψης κουλτούρας συνύπαρξης, κάτι που έχει επιπτώσεις και στην κοινωνική συνοχή;\nΔείτε κι άλλα στοιχεία από την έρευνα που αφορά σε θέματα όπως η κοινωνική συνοχή, η υγεία, η μετανάστευση, η ανεργία, η ισότητα κι άλλα κοινωνικά θέματα.


Το μικρό σπίτι στο λιβάδι: December\nΠοτέ δεν δενόμουν με ημερομηνίες και μήνες. Μια χαρά περνούσα στις γιορτές των Χριστουγέννων αλλά δεν τις περίμενα σαν τρελή από το καλοκαίρι. Όμως αυτός ο Δεκέμβρης είναι διαφορετικός. Όπως ήταν και ο περσινός...και ο προπέρσινος.\nΔεκέμβρη γεννήθηκα. 5 του μήνα.\nΔεκέμβρη φέραμε το κοριτσάκι μας στο σπίτι.\nΔεκέμβρη, πριν δυο χρόνια περάσαμε την πιο αθόρυβη πρωτοχρονιά με το νεογέννητο στο σπίτι. Δεν ξέραμε, να κοιμηθούμε; Ή να περιμένουμε να πάει δώδεκα; Ήμασταν μόνο οι τρεις μας!\nΔεκέμβρη, πέρυσι, δεν στολίσαμε δέντρο γιατί ανησυχούσαμε για αν θα έμενε στη θέση του. Ένα μικρό ξωτικό θα μπουσούλαγε γύρω του.\nΦέτος, ο Δεκέμβρης μπαίνει σήμερα και σε δύο μέρες θα έχουμε το πάρτυ της μικρής που της το ετοιμάζω με τόσο αγάπη. Για τα γεννέθλιά της.\nΤην άλλη εβδομάδα, θα κάνω το Β’ επιπέδου και θα μάθουμες σημαντικές πληροφορίες για το νέο μέλος. Και ίσως το «το μωρό», γίνει «το κοριτσάκι» ή «το αγοράκι» μας. Να πάρει σχήμα στο μυαλό, γιατί στην καρδιά έχει πάρει τη θέση του ήδη.\nΜετά πάμε μίνι διακοπές οι τρεις μας. Δεκέμβρης είναι, ας χιονίσει εκεί που θα πάμε. Να ντυθούμε καλά και να βγούμε να παίξουμε με το χιόνι.\nΔεκέμβρης, λες να βρήκα τον μήνα μου μετά από 33 χρόνια;;\np.s. εσύ που με ξέρεις καλά μέσα από αυτό το blog ή συναντιόμαστε κι έξω σε αυτή τη ζωή, θα ξέρεις ότι ο μήνας αυτός κρύβει και μια πληγή, μεγάλη και σημαντική. Ας μπει κι αυτή στη λίστα, κι ας είναι δυσάρεστη, είναι από αυτές που μας κάνουν πιο δυνατούς.\nΑναρτήθηκε από mirelen στις 11:28 π.μ.\nAntigoni Charatsidou είπε...\nΤο κείμενο σου θα μπορούσα να το έχω γράψει κι εγώ. 27 Δεκεμβρίου του 2009 γέννησα και ξυπνήσαμε με την αλλαγή του χρόνου από τους γείτονες.Πέρυσι κι εμείς φοβηθήκαεμ να στολίσουμε δέντρο, ενώ φέτος ήδη σχεδιάζουμε τα γενέθλια για το ανθρωπάκι μας. Βίοι παράλληλοι. Να τη χαίρεστε και με το καλό το νέο μέλος!\nΔεκεμβριανοί μας αγαπημένοι, να χαίρεστε πάντα και να γιορτάζετε -ήρεμα ή μεσα στην τρέλα- κάθε Δεκέμβρη για πολλά ακόμα χρόνια!\nμην το συζητάς. στο ημερολόγιο του sports illustrated you'd definetely be the December Girl!!!\nνα (θα) σας χαιρόμαστε!\nνα το χαιρεσαι το κοριτσάκι σου!!\n(εννοειται οτι είναι ο μηνας σου! :-) )\nΑγαπάμε Δεκέμβρη μήνα, μήνα Δεκέμβρη! Ακόμα κι αν είχαμε λόγο να μην αγαπάμε, οι δικές σας οι χαρές μας φτάνουν και περισσεύουν!\nΦιλί...δεκεμβριάτικο (οχι δεκεμβριανό!!!!)\nΠαρ΄ όλου που είναι ο τελευταίος μήνας του χρόνου νομίζω ότι είναι και ο καλύτερος, γιατί τα Χριστούγεννα μαζεύετε όλοι οι οικογένεια και περιμένουν να μπει ο καινουργιός χρόνος και να είναι ακομά καλύτερος από τον προηγούμενο.\nΚαι ναι μπορώ να πω ότι όντως είναι ο ΜΗΝΑΣ ΣΟΥ, με τα καλά και τα δυσάρεστα (αντέ βρε συγκινήθηκα με το p.s.).\nΔεκέμβρη που σε αγαπάμε και σε μισούμε, για ό,τι μας έδωσες και ό,τι μας πήρες. Χθες όλοι μιλούσαν για το ποστ και εγώ δεν το είχα διαβάσει... καμιά φορά δεν προλαβαίνω. Αλλά προλαβαίνω να σε αγαπώ και εσένα και την οικογένεια που έχεις φτιάξει... και μεγαλώνει σιγά-σιγά δίπλα μας ολοένα... ΄Οσο γι' αυτούς που έφυγαν τέτοια εποχή (κι είναι πολλοί θυμήσου...) οι άνθρωποι που έρχονται ή φεύγουν Δεκέμβρη μήνα δεν ξεχνιούνται εύκολα... Τοξότες sister!!!!!\nΌλα ζουν αν τα θυμάσαι... Εύχομαι μόνο χαρές και απο εδώ και στο εξής μόνο γλυκούς Δεκέμβρηδες. Με μπόλικη άχνη απο κουραμπιέδες και γλυκό σιρόπι απο μελομακάρονα. Σε διαβάζω και είμαι καιρό φιλοξενούμενη στο εξοχικό σου αλλά σου γράφω πρώτη φορά. Όλα με το καλό και με υγεία καλή μου οικοδέσποινα. Σοφία\nΠολύ γλυκό και ολίγον πικρό ποστ. Από εδώ και στο εξής εύχομαι όλο γλύκες να φέρνει αυτός ο μήνας! Σε φιλώ.\nΟ μήνας Δεκέμβρης και για εμένα σημαίνει πολλά.Εκείνο το μήνα του 2005 έφυγε ο παππούς μου.Αλλά ο Δεκέμβρης μου θυμίζει τα Χριστούγεννα και αυτό με κάνει να αισθάνομαι φανταστικά.Γιατί ξέρω πως θα περάσω ωραία . Εύχομαι να πάνε όλα καλά με το νέο μέλος της οικογένειας. Θέλω να μην στεναχωριέσαι για τίποτα και να είσαι πάντα χαμογελαστή,το παν για εσένα τώρα είναι το μικρό μέσα στην κοιλίτσα σου.\nΣας ευχαριστώ όλους για τα όμορφα λόγια σας.\nΑν το καλοσκεφτεις...ή απλα αν κανεις μαθηματικα....η πληγη που σου εφερε στη ζωη σου αυτος ο μηνας ηταν ΜΙΑ.....και μετα ακολουθησαν ΟΛΕς οι χαρες...!!!!!!οποτε μαλλον ισχυει το οτι ''οταν ο Θεος αποφασιζει να παρει καποιον απο κοντα μας ειναι γιατι κανει χωρο στην καρδια μας για μια επομενη χαρα..!!!!!!!!''........................................\nDear δεν είχα συνειδητοποιήσει ότι είσαι ΤΟΞΟΤΗΣ! Εγώ έχω γενέθλια στις 8!!\nΕύχομαι μόνο χαρές από εδώ και πέρα και με το καλό το νέο μέλος να γιορτάζετε κι άλλα birthday parties όλοι μαζί


motoGP 2012 Archives - Page 3 of 8 - Biker Spirit magazine\nΆρθρα της Κατηγορίας: motoGP 2012\nΟι Αναβάτες του MotoGP απέδωσαν φόρο τιμής στο Misano στη μνήμη του Marco Simoncelli\nΔημοσιεύτηκε September 14th, 2012 από BikerSpirit & αρχειοθετημένο στις motoGP 2012.\nΑναβάτες από τις τρεις κατηγορίες του MotoGP βρέθηκαν στην πίστα που μετονομάστηκε πρόσφατα σε Misano World Circuit Marco Simoncelli … Διαβάστε περισσότερα »\nMisano και στατιστικά νούμερα !\nΦτάνοντας στο MotoGP του Misano ας δούμε μερικά στατιστικά που έχουν ιστορικό ενδιαφέρον ! … Διαβάστε περισσότερα »\nO Rossi μιλά ανοικτά για την Ducati και την επιστροφή του στην Yamaha\nΔημοσιεύτηκε September 12th, 2012 από BikerSpirit & αρχειοθετημένο στις motoGP 2012.\nΣε μια αποκλειστική συνέντευξη για το site motogp.com, ο Valentino Rossi μίλησε ανοιχτά για την ταραγμένη εποχή του με την ιταλική ομάδα , την απογοήτευσή του για την έξοδο από την ομάδα και την πολύαναμενόμενη επιστροφή του στη Yamaha. … Διαβάστε περισσότερα »\nΗ Ducati ανακοινώσε τον Spies και τον Iannone για την Pramac το 2013\nΗ Ducati ανακοίνωσε ότι έχει υπογράψει συμφωνία με τον αμερικανό Ben Spies και τον Ιταλό Andrea Iannone για να αγωνιστούν για την Ducati στα MotoGP την σεζόν του 2013. … Διαβάστε περισσότερα »\nΤο MotoGP προσγειώνετε στην πίστα Misano World Circuit Marco Simoncelli !\nΔημοσιεύτηκε September 11th, 2012 από BikerSpirit & αρχειοθετημένο στις motoGP 2012.\nΜε τον Pedrosa ναι έχει μόνο 13 βαθμούς διαφορά στη βαθμολογία από τον συμπατριώτη του Ισπανό αναμφίβολα το MotoGP του Misano θα έχει εξαιρετικό ενδιαφέρον για την εξέλιξη του πρωταθλήματος ! … Διαβάστε περισσότερα »\nΔημοσιεύτηκε August 31st, 2012 από BikerSpirit & αρχειοθετημένο στις motoGP 2012.\nΟ Casey Stoner υποβλήθηκε σε χειρουργική επέμβαση στον αστράγαλο του, που είχε σπάσει μετά την πτώση του στις κατατακτήριες για το GP Indianapolis. … Διαβάστε περισσότερα »\nMotoGP : O Pedrosa σάρωσε στο Brno !\nΔημοσιεύτηκε August 26th, 2012 από BikerSpirit & αρχειοθετημένο στις motoGP 2012.\nO Pedrosa έφτασε στην 3η νίκη του για φέτος με έναν εκπληκτικό τρόπο και με άψογη οδήγηση και τακτική προσφέροντας θέαμα και αγωνία με τον συμπατριώτη του ανεβάζοντας το ενδιαφέρον του πρωταθλήματος στα κόκκινα ! … Διαβάστε περισσότερα »\nMoto2 : ο Marc Marquez νικητής του Brno !\nΗ μάχη και το θέαμα εκπληκτικό για άλλη μια φόρα ! Τελικός νικητής ήταν ο Marc Marquez ! … Διαβάστε περισσότερα »\nΜοτο3 : Jonas Folger στην κορυφή του Brno !\nΟ αγώνας επίσημα κηρύχθηκε βρεγμένος παρόλα αυτά οι περισσότεροι από τους οδηγούς επέλεξαν τα σλικ ελαστικά, αφού ήδη μια λωρίδα άρχιζε να στεγνώνει. … Διαβάστε περισσότερα »\nΟ Dovizioso μίλησε για την απόφασή του να παει στην Ducati.\nΔημοσιεύτηκε August 24th, 2012 από BikerSpirit & αρχειοθετημένο στις motoGP 2012.\nΓια πρώτη φορά μετά την ανακοίνωση την κίνησή του με την ομάδα της Ducati για την επόμενη σεζόν, ο Andrea Dovizioso μίλησε για την απόφασή του στη συνέντευξη Τύπου ενόψει του GP της Τσεχίας. … Διαβάστε περισσότερα »\nΟ Dovi και επίσημα στην Ducati\nΔημοσιεύτηκε August 22nd, 2012 από BikerSpirit & αρχειοθετημένο στις motoGP 2012.\nΗ Ducati ανακοίνωσε πως ο Andrea Dovizioso θα είναι ο δεύτερος αναβάτης της ομάδας μαζί με τον Nicky Hayden για το 2013 και 2014 … Διαβάστε περισσότερα »\nMotoGP : Απόλυτος κυρίαρχος ο Pedrosa στο Indy !\nΔημοσιεύτηκε August 19th, 2012 από BikerSpirit & αρχειοθετημένο στις motoGP 2012.\nΟ Dani Pedrosa ήταν ο μεγάλος νικητής του GP στο Indy ! … Διαβάστε περισσότερα »\nMoto2 : O Marquez σε μια άνετη νίκη στο Indy !\nΟ Marc Marquez από τους πρώτους γύρους προσπάθησε να ξεφύγει μπροστά και να φτιάξει μια διαφορά ασφαλείας αφού πρώτα έδωσε μερικές μάχες με τους αντίπαλους του. … Διαβάστε περισσότερα »\nMoto3 : Καταιγιστικός ο Salom στην πρώτη του νίκη στο Indy !\nΤα Moto3 όπως πάντα προσφέρουν θέαμα και αγωνία μέχρι τον τερματισμό ! … Διαβάστε περισσότερα »\nΔηλώσεις των προταγωνιστών της Pole στο Indy !\nΟι Dani Pedrosa, Jorge Lorenzo και Andrea Dovizioso μετά το τέλος της pole position μίλησαν στην αίθουσα συνεντεύξεων για τις κατατακτήριες. … Διαβάστε περισσότερα »\nMotoGP : Η Pole στον Pedrosa και τα highside πρωταγωνιστές της ημέρας στο Indy !\nΟι χρονομετρημένες κατατακτήριες στην Indianapolis στιγματίστηκαν από τις πτώσεις και τους τραυματισμούς του Stoner στο πρώτο 10λεπτο των δοκιμών και του Hayden στο τελευταίο δεκάλεπτο και από τις κόκκινες σημαίες που βγήκαν για να μπουν τα ασθενοφόρα μέσα. … Διαβάστε περισσότερα »\nMoto2 : Espargaro στην pole ασταμάτητος !\nΟ Pol Espargaro ήταν όλο το τριήμερο πολύ γρήγορος και επιβεβαίωσε την ταχύτητά του στις κατατακτήριες κερδίζοντας την pole position κάνοντας ρεκόρ πίστας στην κατηγορία moto2. … Διαβάστε περισσότερα »\nMoto3 : Cortese στην Pole και οι πτώσεις σε πρώτο πλάνο στο Indy !\nΗ αρχή των κατατακτηρίων της Moto3 έδειξε τα πρώτα σημάδια τι θα επακολουθούσε ! … Διαβάστε περισσότερα »\nΣυνέντευξη τύπου Indianapolis motoGP\nΔημοσιεύτηκε August 17th, 2012 από BikerSpirit & αρχειοθετημένο στις motoGP 2012.\nΣτην καθιερωμένη συνέντευξη πριν την δράση του τριημέρου στην Indianapolis έδωσαν το παρόν οι Hayden, Stoner, Lorenzo, Bradl, Rossi, Την Πέμπτη 16 Αυγούστου 2012 … Διαβάστε περισσότερα »\nΤο MotoGp προσγειώνεται στο Indy των ΗΠΑ\nΔημοσιεύτηκε August 16th, 2012 από BikerSpirit & αρχειοθετημένο στις motoGP 2012.\nΦτάσαμε αισίως στον 11ο αγώνα του 2012 με τους οδηγούς να ετοιμάζονται για ένα καυτό τριήμερο στην Αμερική και να προσπαθούν να εδρεύσουν τις βαθμολογικές διαφορές τους πριν επιστρέψουν στις ευρωπαϊκές πίστες ! … Διαβάστε περισσότερα »\nVIDEO η πτώση του Valentino Rossi στο Qatar\nΟ Maverick Viñales “χαιρετάει” τις δοκιμές στο Κατάρ με τον καλύτερο χρόνο\nΤιμοκατάλογος μοτοσυκλετών Kawasaki για το 2020


Συναντήσεις Ιερώνυμου με Κουμουτσάκο, Πάγκαλο, ελαιοπαραγωγούς\tBy jimmy885 on 22 Νοεμβρίου 2016\t• ( 1 σχόλιο )\nΑκολούθησε επίσκεψη αντιπροσωπείας ελαιοπαραγωγών, με επικεφαλής την ερευνήτρια του πανεπιστημίου Πατρών, Αθηνά Θεοδωρακοπούλου. Η ερευνητική ομάδα για τη βιολογική καλλιέργεια της ελιάς, του πανεπιστημίου Πατρών, στο πρόγραμμα «Ανάπτυξη του βιολογικού τρόπου καλλιέργειας φυτικών προϊόντων», με επιστημονικό υπεύθυνο τον τ. αναπληρωτή καθηγητή – ερευνητή Κων. Αγγελόπουλο, ο οποίος λόγω ανειλημμένων υποχρεώσεων δεν κατάφερε να παραβρεθεί στην συνάντηση, έχει διακριθεί με δέκα διεθνή βραβεία. Τα μέλη της ενημέρωσαν τον αρχιεπίσκοπο Ιερώνυμο για τις δραστηριότητες και τις ενέργειες του προγράμματος, που σκοπό έχει να παρέχει συμβουλές βιολογικής καλλιέργειας της ελιάς, με βάση το πρότυπο της Αγροβιοδυναμικής διαχείρισης, η οποία εφαρμόζεται στην καλλιέργεια της ελιάς. Τα στελέχη του προγράμματος επιδιώκουν δράσεις ανάδειξης της ποιότητας των παραγόμενων ελαιολάδων των παραγωγών που συμμετέχουν στο πρόγραμμα με τη συμμετοχή τους σε εθνικές και διεθνείς αξιολογήσεις δειγμάτων ελαιολάδων.\nΚατηγορίες:ΕΚΚΛΗΣΙΑΣΤΙΚΑ, ΚΟΙΝΩΝΙΑ\tTagged as: ΑΡΧΙΕΠΙΣΚΟΠΟΣ ΙΕΡΩΝΥΜΟΣ, ΓΙΩΡΓΟΣ ΚΟΥΜΟΥΤΣΑΚΟΣ, ΔΗΜΟΚΡΑΤΙΚΗ ΑΡΙΣΤΕΡΑ, ΕΛΙΟΠΑΡΑΓΩΓΟΙ, ΘΟΔΩΡΟΣ ΠΑΓΚΑΛΟΣ, ΙΕΡΩΝΥΜΟΣ, ΝΕΑ ΔΗΜΟΚΡΑΤΙΑ, ΠΑΣΟΚ\tΠλοήγηση άρθρων\nΟ/Η Ανώνυμος λέει:\t22 Νοεμβρίου 2016 στο 18:36\tΒρε ζαβά…


Μεσάλι | Discover Nafplio\nΣτις αρχές του καλοκαιριού του ’13 άνοιξε στο Ναύπλιο ένα πολύ ιδιαίτερο bakery- pastry shop, που πολύ γρήγορα έγινε στέκι όσων αγαπούν το φρέσκο ψωμάκι, τα νόστιμα γλυκά και τον καλό καφέ.\nΠάνω στον παραλιακό δρόμο της Μπουμπουλίνας, ξεχωρίζει καταρχάς από το σύγχρονο, αφαιρετικό του design που κινείται στην απόχρωση του μαύρου και του μπεζ-καφέ του ξύλου. Είναι διαφορετικό, είναι μοντέρνο, και εξάλλου, λες, όλοι αυτοί οι άνθρωποι που κάθονται στα τραπεζάκια του έξω και πίνουν τον καφέ τους αλλά και όλοι όσοι είναι μέσα και αγοράζουν υπέροχα αρτοποιήματα και γλυκά, δεν μπορεί, κάτι θα ξέρουν!\nΤο πρώτο πράγμα που κάνω είναι να παραγγείλω έναν καφέ. Η πρώτη του κιόλας γουλιά δικαιώνει τη φήμη του πως όταν τον πίνεις, εθίζεσαι. Δεν ξέρω ποιο είναι το μυστικό του, το χαρμάνι του καφέ ή το ότι χρησιμοποιούν εμφιαλωμένο νερό για να τον φτιάξουν. Όπως κι αν είναι, εγώ τον απολαμβάνω! Ναι, αλλά δεν θα τσιμπήσουμε τίποτα; Μάλλον ξεκίνησα με λάθος ερώτηση αφού κατέληξα να αναρωτιέμαι «Υπάρχει κάτι που ΔΕΝ θέλω να φάω;»\nΓευστικά σνακ για όλη μέρα\nΌ,τι υπάρχει εδώ, το φτιάχνουν μόνοι τους, και μάλιστα από αγνά, βιολογικά υλικά όπως το Γάλα του Μοριά, φρέσκα αυγά και τα γλυκά με σχεδόν καθόλου ζάχαρη! Δοκιμάζω το ψωμί Μεσάλι, με προζύμι, χωριάτικο, ακριβώς έτσι όπως θα το έφτιαχνε η γιαγιά στο χωριό, τέλειο! Κοιτάζω τη βιτρίνα με τα σάντουιτς και κρατιέμαι να μην τα δοκιμάσω όλα: σάντουιτς, μπαγκέτες, με κουλούρι πολύσπορο, χωριάτικο, προζυμένιο, βιολογικό μαύρο ή τσιαπάτα αλλά και μπριός, τυροπιτάκια, κασερόπιτα, λουκανικοπιτάκια, μπουκίτσες αλμυρές, πίτσα, πεϊνιρλί, και δίπλα κρουασάν, ντόνατς, μάφινς.\nΈχεις ξυπνήσει νωρίς και ετοιμάζεσαι για εκδρομή σε κοντινό αρχαιολογικό χώρο ή για μπανάκι στην Καραθώνα; Τι καλύτερο από το να πάρεις μαζί σου ένα τυρόψωμο ή ελιόψωμο και αν είσαι λάτρης των γλυκών γεύσεων ένα κουλούρι με μερέντα ή ένα ζαχαρωτό (λουκουμά); Για αυτούς που θέλουν το πρωινό τους λιτό ας επιλέξουν τα κριτσινάκια: με ελιά, σπανάκι, άγλυκα (για όσες κάνουν δίαιτα), με καλαμπόκι και τυριού. Ε, ήρθες στο Μεσάλι, δεν θα πάρεις και μερικά παξιμαδάκια για το σπίτι; Επτάζυμα, με γλυκάνισο, σοκολάτας, cookies με σταφίδες και καρύδι, με λευκή σοκολάτα, αμυγδάλου και ναυπλιώτικα. Ή λίγα κουλουράκια για τον απογευματινό καφέ; Θα πάρεις!\nΤο βράδυ όμως σε πιάνει μια υπογλυκαιμία, μια ακατανίκητη ανάγκη για γλυκό. Εδώ θα βρεις γλυκά φτιαγμένα από αγνά υλικά και με ελαφριά γεύση. Δοκιμάζω μια κουταλιά από το «ουράνιο τόξο», μια πάστα με στρώσεις μους και εξαιρετικά ελαφριά υφή αλλά και λίγη μπαβαρουάζ με φράουλα, πραλίνα και σοκολάτα γάλακτος, φρεσκότατη, σκέτο όνειρο! Και τα ταρτάκια όμως μου κλείνουν το μάτι από τη βιτρίνα έτσι όπως είναι στοιχισμένα κοντά στα τρίγωνα Πανοράματος, τα ποτηράκια με εκμέκ καταϊφι, γάλακτος, μπισκότο και μους, στην πανακότα, τη μηλόπιτα, το προφιτερόλ, το (αγαπημένο μου) cheesecake, τη σοκολατίνα, το μπισκοτίνο, τα σοροπιαστά… Αχ, σκέτος πειρασμός είναι όλα τους! Αν ξαναέρθεις μετά από λίγο καιρό, θα βρεις και νέα γλυκά αφού στο Μεσάλι δεν επαναπαύονται, πάντα δοκιμάζουν, φτιάχνουν και προτείνουν κάτι διαφορετικό. Εδώ θα δοκιμάσεις και παγωτό σε διάφορες γεύσεις αλλά και soft παγωτό μηχανής που θα σε στείλει απευθείας σε flashback της παιδικής σου ηλικίας.\nΤούρτες γεμάτες γεύση και φαντασία\nΚαι φυσικά εάν έχει γενέθλια κάποιο αγαπημένο σου πρόσωπο ή εάν ετοιμάζεσαι να παντρευτείς, πού αλλού θα πας για να παραγγείλεις την καλύτερη τούρτα; Και όταν λέμε καλύτερη κυριολεκτούμε τόσο όσον αφορά στη γεύση όσο και στην εμφάνιση. Μπορείς να ζητήσεις να σου φτιάξουν ό,τι σχέδιο βάλει ο νους σου, σε όσους ορόφους θέλεις, με στρώση ζαχαρόπαστας που στα χέρια του ζαχαροπλάστη… γίνεται πραγματικός πίνακας ζωγραφικής!\nΤι άλλο να σου πω; Πόσο ακόμα θα αντέξουν οι σιελογόνοι αδένες σου; (αν και πάω στοίχημα πως έχεις κλείσει το computer και είσαι ήδη εκεί!)\n«Μεσάλι» είναι το ύφασμα που σκέπαζαν την πινακωτή. Ακόμα κι εάν δεν το ξέρεις και μπεις μέσα στο κατάστημα, θα το δεις γραμμένο με μεγάλα γράμματα στον τοίχο του!\nΟ ζαχαροπλάστης του, έχει πάρει χρυσό μετάλλιο σε γαστρονομικό φεστιβάλ.\nΤα γλυκά είναι όλα φρέσκα αφού όπως μου εξήγησαν μένουν το πολύ τρεις μέρες στο ψυγείο τους.\nΕδώ θα βρεις και βαζάκια με γλυκά του κουταλιού, λιαστή ντομάτα, μέλι, μαρμελάδα και υποβρύχιο τριαντάφυλλο, όλα με την υπογραφή Μεσάλι.\nΤο χειμώνα μην ξεχάσεις να δοκιμάσεις τα εξαιρετικά τιραμισού και σοκολατίνα αλλά και το περίφημα μακαρόν του!\nΚαφές, Χυμός, Ψωμί, Κουλουράκια, Μπαγκέτες, Σάντουιτς, Σνακ, Γλυκό, Σπιτικές μαρμελάδες, Παγωτό, Ποτό, Wifi, Πακέτο\n"Πήρα ένα προζυμένιο ψωμί, πρέπει να το δοκιμάσεις!", "Κάνει τέλειο καφέ, πάμε να σε κεράσω!", "Το παγωτό του είναι φανταστικό!". Ήταν αρχές του καλοκαιριού, όταν αυτές οι φράσεις έφταναν...


Συντάκτης Λάμπρος Κοσμόπουλος | 16/11/2016.\nΑπό ότι φαίνεται η Κίνα θέλει να κατακτήσει και τους δρόμους, δημιουργώντας έναν τεράστιο στόλο αυτόνομων φορτηγών μεγάλων αποστάσεων. Αυτή την στιγμή στην Κίνα, δραστηριοποιείται ένας μεγάλος αριθμός εταιρειών, οι οποίες αναπτύσσουν τεχνολογίες αυτόνομης οδήγησης.\nΑυτές υπόσχονται να μειώσουν τα κόστη και τα ατυχήματα και να αυξήσουν την αποδοτικότητα της βιομηχανίας των μεταφορών, επιτρέποντας στους οδηγούς να κάνουν μεγαλύτερα ταξίδια, αφού θα προσφέρουν αρκετές περιόδους ξεκούρασης.\nΠαράλληλα με την Κίνα, στην Ευρώπη και τις ΗΠΑ υπάρχουν εταιρείες όπως η Volvo, Daimler και Otto, οι οποίες αναπτύσσουν αντίστοιχες τεχνολογίες, με την μόνη διαφορά ότι υπόκεινται σε αυστηρούς ελέγχους από ειδικούς ασφαλείας. Το ίδιο όμως δεν ισχύει για την Κίνα, καθώς οι κανονισμοί που είναι πιο χαλαροί σε συνδυασμό με την επιθυμία για αναμόρφωση της χαοτικής βιομηχανίας των μεταφορών, η χώρα προσφέρει πρόσφορο έδαφος για την ανάπτυξη των νέων αυτόνομων τεχνολογιών στις μεταφορές.\nΟ CTO της TuSimple, Xiaodi Hou, εταιρείας που ασχολείται με την ανάπτυξη αυτόνομων φορτηγών, πιστεύει ότι η υπεραστική μεταφορά εμπορευμάτων είναι μια τεράστια ευκαιρία και αγορά για την Κίνα. Αυτή την στιγμή στην Κίνα δεν υπάρχει καμία νομική απαγόρευση όσον αφορά τις δοκιμές των αυτόνομων φορτηγών, με την κυβέρνηση να μην θέλει να θέσει εμπόδια, αφού και αυτή επιθυμεί την ανάπτυξη της βιομηχανίας των μεταφορών.\nUBER-OTTO: Αυτόνομο φορτηγό παρέδωσε 50.000 μπύρες με επιτυχία (Βίντεο)\nΗ προσέγγιση της TuSimple για τα αυτόνομα φορτηγά, βασίζεται πάνω στο computer vision και ειδικούς αλγόριθμους, οι οποίοι μπορούν να αναγνωρίσουν όλες τις λεπτομέρειες στο περιβάλλον και επιπλέον να προβλέπουν τις κινήσεις των αντικειμένων. Ο Hou λέει, «Όλα γίνονται με Computer Vision με Deep Learning», αναφερόμενος σε μια διαδικασία machine learning με την οποία τροφοδοτείς μεγάλο αριθμό δεδομένων σε ένα νευρωνικό δίκτυο, ώστε να το εκπαιδεύσεις να αναγνωρίζει αντικείμενα.\nΣτην Κίνα, αυτή την στιγμή υπάρχουν 7.2 εκατομμύρια φορτηγά και 16 εκατομμύρια επαγγελματίες οδηγοί, υπεύθυνοι για την υπεραστική μεταφορά αγαθών. Αυτή η βιομηχανία αξίζει παραπάνω από 300 δισεκατομμύρια δολάρια, με τους οδηγούς να αντιπροσωπεύουν το 40% των δαπανών που πραγματοποιούνται από εταιρείες μεταφορών. Σε ταξίδια μεγάλων αποστάσεων, κάποιες φορές χρειάζονται 2 με 3 ξεχωριστούς οδηγούς για να πραγματοποιηθούν. Η αυτονομία, θα επέτρεπε την χρήση μόνο ενός οδηγού, ο οποίος θα μπορούσε να ξεκουραστεί όταν το φορτηγό βρίσκεται στον αυτοκινητόδρομο.\nΗ TuSimple δεν είναι η μοναδική εταιρεία που βλέπει μια τόση μεγάλη ευκαιρία μπροστά της. Με το ίδιο αντικείμενο, έχει αρχίσει και ασχολείται και η Baidu, η εταιρεία πίσω από την μεγαλύτερη μηχανή αναζήτησης της Κίνας, η οποία επενδύει αρκετά χρήματα στην αυτόνομη οδήγηση και την τεχνητή νοημοσύνη. Η Baidu συνεργάζεται με τον Κινέζο κατασκευαστή φορτηγών Foton. Μαζί έδειξαν αυτή την εβδομάδα, ένα πρωτότυπο αυτόνομου φορτηγού σε μία έκθεση στην Σανγκάι.\nΣτις ΗΠΑ η βιομηχανία μεταφορών με φορτηγά, είναι ακόμη μεγαλύτερη, με αξία που υπολογίζεται στα 700 δισεκατομμύρια δολάρια. Πρόσφατα μάλιστα, ένα αυτόνομο φορτηγό της Otto παρέδωσε για πρώτη φορά ένα φορτίο με 50.000 μπύρες, με τον οδηγό να αναλαμβάνει μόνο τα δύσκολα κομμάτια του ταξιδιού, μέσα στην πόλη.\nTesla: “Πράσινο φως” για εργοστάσιο στην Κίνα\nBaidu: Στην Κίνα συνεχίζεται η εξέλιξη των αυτόνομων οχημάτων\nPrevious Post SEAT Connected Sharing: Πρόγραμμα carsharing για τους υπαλλήλους της\nNext PostΠετρελαϊκή εταιρεία θα μετατρέψει τα πρατήρια βενζίνης σε σταθμούς φόρτισης


Ώστε όλοι τους είναι ίδιοι οι Δεσποτοκράτες; | agrinioreport\nΏστε όλοι τους είναι ίδιοι οι Δεσποτοκράτες;\nReport Us Ανηλεής πόλεμος εξοντώσεως του ιερέως Χριστόφορου Μουτάφη από τον μητροπολίτη Ακαρνανίας Κοσμά.\nΕμφανιζονται στα ματια των ανθρωπων, ως διαφορετικοι απο τους αλλους, αλλα ειναι ιδιοι, ισως και χειροτεροι εκεινων.\nΜιλαμε για τους Σωτηρικους μητροπολιτες, ενας εκ των οποιων ειναι και ο Μεσολογγιου Κοσμας. Ανηλεη και εξοντωτικο πολεμο διεξαγει εναντιον ενος καλου και δυναμικου και αξιοθαυμαστου κληρικου τον οποιο γνωριζουμε απο τα φοιτητικα μας χρονια.\nΚαταφερε τελειως μονος του να ανεγειρη εναν περιλαμπρο ναο εκει που υπηρχε ενας μικρος και ασημαντος ναϊσκος.\nΗ παροιμιωδης τιμιοτητα του αποδειχθηκε περιτρανα με την ανεγερσι του μεσα σε σχετικα πολυ μικρο χρονικο διαστημα.\nΟμως ο Διαβολος με τους ανθρωπους του ξεσηκωσε εναντιον του μεγαλο πολεμο, αλλα ο πιστος και δυνατος π. Χριστοφορος καταφερε να τους …διασκεδαση ολους επιτυχεστατα.\nΜεχρι και ολοκληρη ημιφαλαγγα ρασοφορων συναδελφων του, λογω φθονου, και αντιζηλιας καποιου ΝΤΑΓΙΑΝ, τον συκοφαντησε με συνεπεια να τιμωρηθη πρωτοδικως, ολοκληρη η παπαδικη κομπανια, σε πολυμηνη φυλακισι.\nΟ μητροπολιτης Ακαρνανιας Κοσμας, ενω ως ιεροκηρυξ επαινουσε τον αξιοθαυμαστο κληρικο, σημερα που ανελαβε την εξουσια του δεσποτη ως ….παρακινουμενος, μετετραπη σε εχθρο του και απηνη και ανηλεη διωκτη του.\nΣυνεχως ανακαλυπτει ολο και νεες μορφες διωξεως, του εκλεκτου αυτου κληρικου της μητροπολεως του, που ενω θαπρεπε να τον εχη ως υποδειγμα φιλοτιμιας, τιμιοτητος και εργατικοτητας, τον διωκει με φανταστικες διωκτικες κατηγοριες.\nΚριμα, κριμα, και εμεις νομιζαμε οτι διαφερουν καποιοι επισκοποι απο την νοοτροπια, την λογικη και την ζωη των αλλων, αλλα δυστυχως ειναι χειροτεροι εκεινων.\nΟ π. Χριστοφορος Μουταφης δοκιμασθηκε στη ζωη του και με την απωλεια του γαμπρου και της κορης του σε αυτοκινητιστικο ατυχημα και την αναληψι της επιβιωσης και ανατροφης των εγγονων του, εν κοποις και μοχθοις, μη διδων » υπνον τοις βλεφαροις του και νυσταγμον τοις οφθαλμοις του «.\nΤο μειον του π. Χριστοφορου ειναι μια …μεγαλη του αδυναμια. Οτι δεν κυπτει την κεφαλην του και την σπονδυλικη του στηλη σε καθε ανομη και παρανομη επιθυμια του δεσποτη του, αλλα του ζητα τον λογον και οχι μονον ο ιδιος ο π. Χριστοφορος αλλα και το πολυπληθες ποιμνιο του το οποιο κυριολεκτικα τον λατρευει και τον συμπαρισταται.\nΚαι ζητει τον λογον απο τον κ. Κοσμα γιατι δεν αφηνει επιτελους ησυχο τον παπα τους, αλλα συνεχως προβαινει σε παρανομες πραξεις εναντιον του, αν και συνεχως τα δικαστηρια δικαιωνουν τον απροσκυνητο παππουλη.\n← Η παιδική παχυσαρκία στην Αιτωλοακαρνανία\nΠρόταση της ΝΟ.Δ.Ε Αιτωλ/νίας προς την Περιφέρεια →\nΠρόσφατες Ειδήσεις\tΣυλλυπητήρια ανακοίνωση ΠΑΣΟΚ…\nΟ Κωνσταντόπουλος για τα προαπαιτούμενα\nΒ΄ΕΛΜΕ: «Η παιδεία στην εποχή των μνημονίων»\nΆγραφα: 8ο Διεπιστημονικό Συνέδριο\nΟ Βαρεμένος για τη φιλοξενία προσφύγων στο Αγρίνιο\nΟ Μωραΐτης για τα αντιλαϊκά προαπαιτούμενα\nΕθιμοτυπική επίσκεψη του Διοικητή της Ναυτικής Διοίκησης Ιονίου…\nΔυο συλλήψεις για ναρκωτικά στην Αμαλιάδα\nΑστυνομ. Σχολές: Ημερομηνίες κατάταξης επιτυχόντων στις Πανελλήνιες\n«Περιπέτειες» με τις συλλήψεις Αλβανών\nΤροχαίο με έναν νεκρό στο Λεσίνι\nΕξιχνιάστηκε κλοπή στις Φυτείες Ξηρομέρου\nΑγρίνιο: Πλαστά χαρτονομίσματα εντοπίστηκαν σε τράπεζα\n4ο Πανελλήνιο Συμπόσιο Νοσηλευτικής Ογκολογίας\nΜεσολόγγι: Νεα τμήματα στο Πνευματικό Κέντρο\nΝέες συλλήψεις για ναρκωτικά στο Αγρίνιο\nΟ Παπαναστασίου για την εγκατάσταση προσφύγων εντός του αστικού ιστού


Πρώτη καταχώρηση: Τετάρτη, 30 Νοεμβρίου 2016, 16:59\nΟι αερόσακοι, το ESP, το ABS και τα επικουρικά συστήματα αποτελούν αναπόσπαστο κομμάτι όλων των νέων μοντέλων που πωλούνται στις αναπτυγμένες χώρες, όπως αυτές της Ευρώπης και των ΗΠΑ.\nΔυστυχώς, στη Λατινική Αμερική και σε άλλες αναπτυσσόμενες χώρες, οι προδιαγραφές ασφαλείας είναι μηδενικές, με αποτέλεσμα χιλιάδες άνθρωποι να χάνουν τη ζωή τους σε τροχαία δυστυχήματα. Το Ινστιτούτο Οδικής Ασφάλειας Αμερικής (IIHS), ο παγκόσμιος οργανισμός δοκιμών ΝCAP και ο αντίστοιχος Latin NCAP πραγματοποίησαν ένα crash test για να αποδείξουν τις διαφορές στον τομέα της ασφάλειας.\nΣτη δοκιμή συμμετείχε το Nissan Versa που παράγεται στο Μεξικό αλλά εξάγεται στις ΗΠΑ και το Nissan Tsuru που παράγεται και λανσάρεται στο Μεξικό. Το πρώτο διαθέτει όλα τα συστήματα, ενώ το δεύτερο δεν έχει καν ABS και αερόσακους. Αυτό έχει ως αποτέλεσμα να μην προσφέρει καμία προστασία σε ενήλικες επιβάτες και παιδιά σε περίπτωση ατυχήματος. Φυσικά, το Tsuru δεν έλαβε κανένα αστέρι, με τη βαθμολογία να είναι απογοητευτική.\nΜάλιστα, στην πλαγιομετωπική πρόσκρουση με ταχύτητα 80 μιλίων την ώρα, το αυτοκίνητο διαλύθηκε και το αμάξωμα κατέρρευσε. Οι ειδικοί δήλωσαν ότι το Tsuru δεν έπρεπε να περάσει καν τη γραμμή παραγωγής, όπως και πολλά ακόμα οχήματα που κυκλοφορούν στη Λατινική Αμερική. Αυτό ανάγκασε τη Nissan να εκδώσει άμεσα ανακοίνωση, λέγοντας πως θα διακόψει την κατασκευή και πώληση του μοντέλου στις αρχές του επόμενου έτους.\nΑξίζει να σημειώσουμε πως, το Nissan Tsuru είναι το No1 μοντέλο στο Μεξικό, με τις συνολικές πωλήσεις να αγγίζουν τις 2.400.000 μονάδες. Επίσης, από το 2007 έως το 2012, περισσότεροι από 4.000 άνθρωποι έχασαν τη ζωή τους στη συγκεκριμένη χώρα, σε δυστυχήματα που ενεπλάκη το απαρχαιωμένο sedan της ιαπωνικής φίρμας.\nΤελευταία ενημέρωση: Τετάρτη, 30 Νοεμβρίου 2016, 16:59


Αρχική σελίδαΆποψηΗ χώρα με το ένα άκρο\nΟύτε έναν εξτρεμισμό της προκοπής δεν μπορούμε να φτιάξουμε. Μόνο ακροδεξιοί υπάρχουν στην Ελλάδα. Ακροαριστεροί πουθενά!\nΕίναι για συλλέκτες με πολύ ιδιαίτερα γούστα η πολιτική σκηνή της πατρίδας. Από τη μια υπάρχουν οι καλοί άνθρωποι, οι δημοκράτες, οι αγωνιστές, οι οποίοι σήκωσαν τα όπλα (μεταξύ αυτών, τσεκούρια, κονσερβοκούτια κ.ά.) για να οικοδομήσουν σύστημα κοινωνικής δικαιοσύνης, σοσιαλισμό, κομμουνισμό, λενινισμό και πάνω τούρλα. Αντί για τούβλα χρησιμοποίησαν τα κεφάλια και τα άψυχα κορμιά των θυμάτων τους. Αντί για θεμέλια είχαν τις πηγάδες, στις οποίες έριχναν τους σφαγμένους. Το σύστημα που επιθυμούσαν να επιβάλουν σπάρθηκε και εδώ, αλλά δεν κάρπισε. Σε άλλες χώρες, όμως, φύτρωσε για τα καλά και απλώθηκε πολύ – και όσοι ζούσαν σε αυτά τα χωράφια ήθελαν να την κοπανήσουν για να πάνε σε χώρες που ταλαιπωρούνταν από τον απάνθρωπο καπιταλισμό. Ηθελαν το κράτος στο οποίο θα κατέφευγαν να τους εκβιάζει με το δολάριο, το μάρκο, το φράγκο, όχι με τη λεπίδα της φαλτσέτας και την κάννη του περιστρόφου του καγκεμπίτη.\nΟ κομμουνισμός έπεσε παγκοσμίως και δεν ξανασηκώνεται (για την ώρα). Μόνο στην Ελλάδα είναι φαινομενικά ολόρθος, αν και βρίσκεται στη ζωή, στην Εντατική, με σύστημα τεχνητής αναπνοής. Αν οι κρατούντες τού κόψουν την κρατική επιχορήγηση, το κόμμα του λαού θα τινάξει τα πέταλα από έλλειψη ρευστότητας. Και δεν θέλει μόνο φράγκα, θέλει και στοργή και ιδεολογική πουδρίτσα για να μη συγκαίγεται. Θέλει να το προβάλλουν τα ΜΜΕ και να λένε «ιδού υποδείγματα αγωνιστού ψυχοπονιάρη». Απαιτεί επίσης οι (δήθεν) απέναντι να του κάνουν «γούτσου, γούτσου» και να του λένε «είχες δίκιο που ήθελες να μας κάνεις Αλβανία, κρίμα που σ’ την πέσανε στον Γράμμο, είναι νεοναζί όσοι δεν σε γουστάρουν, “φτου κακά” αντικομμουνισμός, η Ακροδεξιά είναι το μόνο άκρο που έχει η Ελλάδα κι είναι πιο επικίνδυνη και από την κακή χοληστερίνη και από τα αυξημένα τριγλυκερίδια».\nΜόνο με σύμμαχο το σύστημα μπορεί να επιβιώσει το ΚΚΕ – και το σύστημα είναι τόσο ανυποχώρητα μισελληνικό, ώστε μπορεί, όταν το επιτρέψουν οι συνθήκες, να παραδώσει μέρα μεσημέρι τη χώρα σε μειοψηφία σταλινοψεκασμένων.